CELEX: 32016R0184
Language: el
Date: 2016-02-11 00:00:00
Title: Εκτελεστικός κανονισμός (ΕΕ) 2016/184 της Επιτροπής, της 11ης Φεβρουαρίου 2016, για την επέκταση του οριστικού αντισταθμιστικού δασμού που επιβλήθηκε με τον εκτελεστικό κανονισμό (ΕΕ) 1239/2013 του Συμβουλίου στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψελών) καταγωγής ή προέλευσης Λαϊκής Δημοκρατίας της Κίνας στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψελών) προέλευσης Μαλαισίας και Ταϊβάν, είτε δηλώνονται ως καταγωγής Μαλαισίας και Ταϊβάν είτε όχι

12.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 37/56
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/184 ΤΗΣ ΕΠΙΤΡΟΠΉΣ
   της 11ης Φεβρουαρίου 2016
   για την επέκταση του οριστικού αντισταθμιστικού δασμού που επιβλήθηκε με τον εκτελεστικό κανονισμό (ΕΕ) 1239/2013 του Συμβουλίου στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψελών) καταγωγής ή προέλευσης Λαϊκής Δημοκρατίας της Κίνας στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψελών) προέλευσης Μαλαισίας και Ταϊβάν, είτε δηλώνονται ως καταγωγής Μαλαισίας και Ταϊβάν είτε όχι
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 597/2009 του Συμβουλίου, της 11ης Ιουνίου 2009, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας (1), και ιδίως το άρθρο 23 παράγραφος 4,
   Εκτιμώντας τα ακόλουθα:
   1.   ΔΙΑΔΙΚΑΣΙΑ
   
   1.1.   Ισχύοντα μέτρα
   
   
               (1)
            
            
               Με τον εκτελεστικό κανονισμό (ΕΕ) αριθ. 1239/2013 (2) («ο αρχικός κανονισμός»), το Συμβούλιο επέβαλε οριστικό αντισταθμιστικό δασμό 11,5 % στις εισαγωγές φωτοβολταϊκών συστοιχιών ή φωτοβολταϊκών πάνελ κρυσταλλικού πυριτίου, καθώς και κυψελών του τύπου που χρησιμοποιείται σε φωτοβολταϊκές συστοιχίες ή φωτοβολταϊκά πάνελ κρυσταλλικού πυριτίου από τη Λαϊκή Δημοκρατία της Κίνας («ΛΔΚ» ή «Κίνα») σε όλες τις εταιρείες εκτός απ' αυτές που παρατίθενται στο άρθρο 1 παράγραφος 2 και στο παράρτημα 1 του εν λόγω κανονισμού. Τα εν λόγω μέτρα αναφέρονται εφεξής ως «τα ισχύοντα μέτρα», ενώ η έρευνα που οδήγησε στα μέτρα τα οποία επιβλήθηκαν βάσει του αρχικού κανονισμού αναφέρεται εφεξής ως «η αρχική έρευνα».
            
         1.2.   Έναρξη έρευνας κατόπιν αιτήματος
   
   
               (2)
            
            
               Στις 15 Απριλίου 2015 ένας ενωσιακός παραγωγός φωτοβολταϊκών συστοιχιών ή φωτοβολταϊκών πάνελ κρυσταλλικού πυριτίου, καθώς και κυψελών του τύπου που χρησιμοποιείται σε φωτοβολταϊκές συστοιχίες ή φωτοβολταϊκά πάνελ κρυσταλλικού πυριτίου υπέβαλε αίτημα, αναφέροντας ότι τα μέτρα αντιντάμπινγκ και τα αντισταθμιστικά μέτρα στις εισαγωγές φωτοβολταϊκών συστοιχιών ή φωτοβολταϊκών πάνελ κρυσταλλικού πυριτίου, καθώς και κυψελών του τύπου που χρησιμοποιείται σε φωτοβολταϊκές συστοιχίες ή φωτοβολταϊκά πάνελ κρυσταλλικού πυριτίου από τη ΛΔΚ καταστρατηγούνται μέσω της Μαλαισίας και της Ταϊβάν.
            
         
               (3)
            
            
               Το αίτημα συνοδευόταν από αποδεικτικά, εκ πρώτης όψεως, στοιχεία σύμφωνα με τα οποία, μετά την επιβολή των ισχυόντων μέτρων, παρατηρήθηκε σημαντική μεταβολή του τρόπου διεξαγωγής των εμπορικών συναλλαγών που αφορούν τις εξαγωγές από τη ΛΔΚ, τη Μαλαισία και την Ταϊβάν στην Ένωση, η οποία φάνηκε να προκαλείται από την επιβολή των ισχυόντων μέτρων. Σύμφωνα με τους προβαλλόμενους ισχυρισμούς, δεν υπήρχε ικανός αποχρών λόγος ή αιτιολόγηση άλλη πλην της επιβολής των ισχυόντων μέτρων για αυτή τη μεταβολή.
            
         
               (4)
            
            
               Επιπλέον, τα αποδεικτικά στοιχεία έδειξαν ότι τα επανορθωτικά αποτελέσματα των ισχυόντων μέτρων υπονομεύονταν τόσο ως προς τις ποσότητες όσο και ως προς τις τιμές. Από τα αποδεικτικά στοιχεία προέκυψε ότι οι αυξανόμενες εισαγωγές από τη Μαλαισία και την Ταϊβάν γίνονταν σε τιμές χαμηλότερες της μη ζημιογόνου τιμής που είχε καθοριστεί στην αρχική έρευνα.
            
         
               (5)
            
            
               Τέλος, υπήρχαν εκ πρώτης όψεως αποδεικτικά στοιχεία σχετικά με το ότι οι φωτοβολταϊκές συστοιχίες ή τα φωτοβολταϊκά πάνελ πυριτίου και οι κυψέλες του τύπου που χρησιμοποιείται σε φωτοβολταϊκές συστοιχίες ή φωτοβολταϊκά πάνελ κρυσταλλικού πυριτίου καταγωγής ΛΔΚ, αλλά που αποστέλλονται από τη Μαλαισία και την Ταϊβάν, εξακολουθούν να επιδοτούνται.
            
         
               (6)
            
            
               Η Επιτροπή, αφού ενημέρωσε τα κράτη μέλη ότι κατέληξε στο συμπέρασμα ότι υπάρχουν επαρκή εκ πρώτης όψεως αποδεικτικά στοιχεία για την έναρξη έρευνας, σύμφωνα με το άρθρο 23 του βασικού κανονισμού, άρχισε έρευνα βάσει του εκτελεστικού κανονισμού (ΕΕ) 2015/832 της Επιτροπής (3) (εφεξής «ο κανονισμός για την έναρξη της έρευνας»). Σύμφωνα με το άρθρο 23 παράγραφος 4 και το άρθρο 24 παράγραφος 5 του βασικού κανονισμού, η Επιτροπή, με το κανονισμό για την έναρξη της έρευνας, έδωσε επίσης οδηγίες στις τελωνειακές αρχές να καταγράφουν τις εισαγωγές φωτοβολταϊκών συστοιχιών ή φωτοβολταϊκών πάνελ κρυσταλλικού πυριτίου, καθώς και κυψελών του τύπου που χρησιμοποιείται σε φωτοβολταϊκές συστοιχίες ή φωτοβολταϊκά πάνελ κρυσταλλικού πυριτίου που αποστέλλονται από τη Μαλαισία και την Ταϊβάν. Ένα αίτημα για την παύση της καταγραφής των ηλιακών κυψελών από την Ταϊβάν, που κατέθεσε ο αιτών στις 13 Ιουλίου 2015, συζητήθηκε σε ακρόαση με τον σύμβουλο ακροάσεων στις διαδικασίες εμπορικών προσφυγών την 1η Οκτωβρίου 2015 και απορρίφθηκε.
            
         1.3.   Έρευνα
   
   
               (7)
            
            
               Η Επιτροπή ενημέρωσε επισήμως τις αρχές της ΛΔΚ, της Μαλαισίας και της Ταϊβάν, τους παραγωγούς-εξαγωγείς και τους εμπόρους στις εν λόγω χώρες, τους ενωσιακούς εισαγωγείς που είναι γνωστό ότι έχουν εκδηλώσει ενδιαφέρον, καθώς και τον κλάδο παραγωγής της Ένωσης, σχετικά με την έναρξη της έρευνας. Απεστάλησαν ερωτηματολόγια στους παραγωγούς-εξαγωγείς της ΛΔΚ, της Μαλαισίας και της Ταϊβάν που ήταν γνωστοί στην Επιτροπή ή σε όσους είχαν αναγγελθεί εντός των προθεσμιών που προβλέπονται στην αιτιολογική σκέψη 15 του κανονισμού για την έναρξη της έρευνας. Ερωτηματολόγια απεστάλησαν επίσης και σε εισαγωγείς της Ένωσης. Τα ενδιαφερόμενα μέρη είχαν τη δυνατότητα να γνωστοποιήσουν γραπτώς τις απόψεις τους και να ζητήσουν να γίνουν δεκτά σε ακρόαση εντός της προθεσμίας που καθορίζεται στον κανονισμό για την έναρξη της έρευνας.
            
         
               (8)
            
            
               Αναγγέλθηκαν: 14 εταιρείες από τη Μαλαισία· 28 όμιλοι εταιρειών ή εταιρείες από την Ταϊβάν· εννέα εταιρείες από τη ΛΔΚ· και 25 εταιρείες από την Ένωση, συμπεριλαμβανομένων του κλάδου παραγωγής της Ένωσης, μη συνδεδεμένων εισαγωγέων και εγκαταστατών και πέντε ενώσεων κατασκευαστών και χρηστών.
            
         
               (9)
            
            
               Αναγγέλθηκαν 14 εταιρείες από τη Μαλαισία, από τις οποίες οι εννέα απάντησαν στο ερωτηματολόγιο και ζήτησαν απαλλαγή από την ενδεχόμενη επέκταση των μέτρων σύμφωνα με το άρθρο 23 παράγραφος 6 του βασικού κανονισμού. Η εταιρεία Malaysian Solar Resources έστειλε μια τόσο ελλιπή απάντηση που ήταν αδύνατο για την Επιτροπή να τη διερευνήσει σωστά. Ως εκ τούτου, η Επιτροπή απέρριψε το αίτημα αυτό. Πέντε μαλαισιανές εταιρείες, οι W&K Solar (M) Sdn. Bhd., Solexel (M) Sdn. Bhd., Solartif Sdn Bhd, Jinko Solar Technology Sdn. Bhd. και PV Hi Tech Solar Sdn. Bhd., ενημέρωσαν την Επιτροπή ότι δεν πωλούσαν το προϊόν που αποτελεί αντικείμενο της έρευνας στην Ένωση και ότι δεν είχαν την πρόθεση να συμπληρώσουν το ερωτηματολόγιο. Ορισμένες από τις εν λόγω εταιρείες ήταν στη φάση εκκίνησης.
            
         
               (10)
            
            
               Από την Ταϊβάν αναγγέλθηκαν 28 εταιρείες. Η εταιρεία SunEdge Technology ενημέρωσε την Επιτροπή σχετικά με το ότι δεν πραγματοποίησε πωλήσεις του προϊόντος που αποτελεί αντικείμενο της έρευνας στην Ένωση. Συνεπώς, το αίτημά τους κατέστη άνευ αντικειμένου και απορρίφθηκε. Η Mosel Vitelic Inc. ενημέρωσε την Επιτροπή ότι σταμάτησε να παράγει το προϊόν τον Ιούνιο του 2015· ως εκ τούτου, έπαυσε πλέον να ζητά απαλλαγή. Οι υπόλοιπες 26 εταιρείες απάντησαν στο ερωτηματολόγιο και ζήτησαν απαλλαγή από την ενδεχόμενη επέκταση των μέτρων σύμφωνα με το άρθρο 23 παράγραφος 6 του βασικού κανονισμού. Τρεις εταιρείες, οι iSolar Energy Technology Co. Ltd, IST Energy Co. Ltd και DS Technology Co. Ltd, ανέφεραν στις απαντήσεις τους στο ερωτηματολόγιο ότι δεν έχουν δική τους παραγωγή. Ως εκ τούτου, η Επιτροπή έκρινε ότι οι εν λόγω εταιρείες δεν πληρούν τις προϋποθέσεις για να είναι επιλέξιμες για την απαλλαγή και απέρριψε τα αιτήματά τους. Δεν πραγματοποιήθηκαν επισκέψεις επαλήθευσης στις εταιρείες που θεωρήθηκε ότι δεν πληρούν τα κριτήρια για να είναι επιλέξιμες για απαλλαγή ή των οποίων το αίτημα είχε απορριφθεί. Συνεπώς, η Επιτροπή πραγματοποίησε τις επισκέψεις επαλήθευσης στις εγκαταστάσεις των 23 ομίλων εταιρειών ή εταιρειών.
            
         
               (11)
            
            
               Δεν υποβλήθηκε απάντηση στο ερωτηματολόγιο από μη συνδεδεμένους εισαγωγείς στην Ένωση. Τρεις κινέζοι παραγωγοί-εξαγωγείς, μη συνδεδεμένοι με παραγωγούς της Ταϊβάν ή της Μαλαισίας, απάντησαν στο ερωτηματολόγιο, καθώς επίσης απάντησαν τρεις συνδεδεμένοι κινέζοι παραγωγοί-εξαγωγείς. Επιπλέον, η Επιτροπή έλαβε 14 παρατηρήσεις από τα ενδιαφερόμενα μέρη.
            
         
               (12)
            
            
               Οι ακόλουθοι όμιλοι εταιρειών της Μαλαισίας και της Ταϊβάν υπέβαλαν πλήρεις απαντήσεις στα ερωτηματολόγια και στη συνέχεια πραγματοποιήθηκαν επισκέψεις επαλήθευσης στις εγκαταστάσεις τους.
               
                            
                        
                        
                           
                              Παραγωγοί-εξαγωγείς από τη Μαλαισία:
                           
                           
                                       —
                                    
                                    
                                       AUO — SunPower Sdn. Bhd.
                                    
                                 
                                       —
                                    
                                    
                                       Eco Future Manufacturer Industry (M) Sdn. Bhd.
                                    
                                 
                                       —
                                    
                                    
                                       Flextronics Shah Alam Sdn. Bhd. (Η Flextronics είναι υπεργολάβος κατασκευαστής, η Επιτροπή επαλήθευσε επίσης την εταιρεία OEM SunEdison Products Singapore Pte Ltd)
                                    
                                 
                                       —
                                    
                                    
                                       Hanwha Q CELLS Malaysia Sdn. Bhd.
                                    
                                 
                                       —
                                    
                                    
                                       Panasonic Energy Malaysia Sdn. Bhd.
                                    
                                 
                                       —
                                    
                                    
                                       Promelight Technology (Malaysia) Sdn. Bhd.
                                    
                                 
                                       —
                                    
                                    
                                       Sun M Energy Sdn. Bhd.
                                    
                                 
                                       —
                                    
                                    
                                       TS Solartech Sdn. Bhd.
                                    
                                 
                     
                            
                        
                        
                           
                              Παραγωγοί-εξαγωγείς στην Ταϊβάν:
                           
                           
                                       —
                                    
                                    
                                       AblyTek Co., Ltd
                                    
                                 
                                       —
                                    
                                    
                                       ANJI Technology Co., Ltd
                                    
                                 
                                       —
                                    
                                    
                                       AU Optronics Corporation
                                    
                                 
                                       —
                                    
                                    
                                       Big Sun Energy Technology Inc.
                                    
                                 
                                       —
                                    
                                    
                                       EEPV Corp.
                                    
                                 
                                       —
                                    
                                    
                                       E-TON Solar Tech. Co., Ltd (η επαλήθευση αυτής της εταιρείας περιέλαβε επίσης την Gloria Solar)
                                    
                                 
                                       —
                                    
                                    
                                       Gintech Energy Corporation
                                    
                                 
                                       —
                                    
                                    
                                       Gintung Energy Corporation
                                    
                                 
                                       —
                                    
                                    
                                       Inventec Energy Corporation
                                    
                                 
                                       —
                                    
                                    
                                       Inventec Solar Energy Corporation
                                    
                                 
                                       —
                                    
                                    
                                       LOF Solar Corp.
                                    
                                 
                                       —
                                    
                                    
                                       Ming Hwei Energy Co., Ltd
                                    
                                 
                                       —
                                    
                                    
                                       Motech Industries, Inc.
                                    
                                 
                                       —
                                    
                                    
                                       Neo Solar Power Corporation
                                    
                                 
                                       —
                                    
                                    
                                       Perfect Source Technology Corp.
                                    
                                 
                                       —
                                    
                                    
                                       Ritek Corporation
                                    
                                 
                                       —
                                    
                                    
                                       Sino-American Silicon Products Inc.
                                    
                                 
                                       —
                                    
                                    
                                       Solartech Energy Corp.
                                    
                                 
                                       —
                                    
                                    
                                       Sunengine Corporation Ltd
                                    
                                 
                                       —
                                    
                                    
                                       Topcell Solar International Co., Ltd
                                    
                                 
                                       —
                                    
                                    
                                       TSEC Corporation
                                    
                                 
                                       —
                                    
                                    
                                       Universal Hardware Corporation
                                    
                                 
                                       —
                                    
                                    
                                       Win Win Precision Technology Co., Ltd
                                    
                                 
                     
         1.4.   Περίοδος της έρευνας
   
   
               (13)
            
            
               Η περίοδος της έρευνας κάλυψε το διάστημα από την 1η Ιανουαρίου 2012 έως τις 31 Μαρτίου 2015 (η «ΠΕ»). Συγκεντρώθηκαν στοιχεία για την ΠΕ προκειμένου να εξεταστεί, μεταξύ άλλων, η κατά τους ισχυρισμούς μεταβολή του τρόπου διεξαγωγής των εμπορικών συναλλαγών. Για την περίοδο από την 1η Απριλίου 2014 έως τις 31 Μαρτίου 2015 (η περίοδος αναφοράς ή «ΠΑ») συγκεντρώθηκαν πιο λεπτομερή στοιχεία με σκοπό να εξεταστεί η πιθανότητα υπονόμευσης των επανορθωτικών συνεπειών των ισχυόντων μέτρων και η ύπαρξη επιδοτήσεων.
            
         2.   ΑΠΟΤΕΛΕΣΜΑΤΑ ΤΗΣ ΕΡΕΥΝΑΣ
   
   2.1.   Γενικές παρατηρήσεις
   
   
               (14)
            
            
               Σύμφωνα με το άρθρο 23 παράγραφος 3 του βασικού κανονισμού, προκειμένου να αξιολογηθεί αν υπήρξε καταστρατήγηση, αναλύθηκε διαδοχικά κατά πόσον μεταβλήθηκε ο τρόπος διεξαγωγής των εμπορικών συναλλαγών μεταξύ τρίτων χωρών και της Ένωσης· αν η μεταβολή αυτή ήταν αποτέλεσμα πρακτικής, διαδικασίας ή εργασίας για την οποία δεν υπήρχε ικανός αποχρών λόγος ή άλλη οικονομική δικαιολογία πλην της επιβολής του δασμού· αν υπήρχαν αποδεικτικά στοιχεία για ζημία ή στοιχεία από τα οποία να προκύπτει ότι τα επανορθωτικά αποτελέσματα του δασμού εξουδετερώνονταν όσον αφορά τις τιμές και/ή τις ποσότητες του ομοειδούς προϊόντος και αν το εισαγόμενο ομοειδές προϊόν και/ή μέρη αυτού του προϊόντος εξακολουθούν να τυγχάνουν της επιδότησης.
            
         2.2.   Υπό εξέταση προϊόν και ομοειδές προϊόν
   
   
               (15)
            
            
               Το προϊόν το οποίο αφορά η πιθανή καταστρατήγηση είναι φωτοβολταϊκές συστοιχίες ή φωτοβολταϊκά πάνελ κρυσταλλικού πυριτίου και κυψέλες του τύπου που χρησιμοποιείται σε φωτοβολταϊκές συστοιχίες ή φωτοβολταϊκά πάνελ κρυσταλλικού πυριτίου (οι κυψέλες έχουν πάχος που δεν υπερβαίνει τα 400 μικρόμετρα), που επί του παρόντος υπάγονται στους κωδικούς ΣΟ ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 και ex 8541 40 90, καταγωγής ή προέλευσης Λαϊκής Δημοκρατίας της Κίνας, εκτός αν βρίσκονται σε καθεστώς διαμετακόμισης κατά την έννοια του άρθρου V της GATT (εφεξής «το υπό εξέταση προϊόν»).
            
         
               (16)
            
            
               Από τον ορισμό του υπό εξέταση προϊόντος εξαιρούνται οι ακόλουθοι τύποι προϊόντων:
               
                           —
                        
                        
                           ηλιακοί φορτιστές που αποτελούνται από λιγότερες από έξι κυψέλες, είναι φορητοί και παρέχουν ηλεκτρική ενέργεια σε συσκευές ή φορτίζουν μπαταρίες,
                        
                     
                           —
                        
                        
                           φωτοβολταϊκά προϊόντα λεπτού υμενίου,
                        
                     
                           —
                        
                        
                           φωτοβολταϊκά προϊόντα κρυσταλλικού πυριτίου τα οποία είναι μονίμως ενσωματωμένα σε ηλεκτρικές συσκευές, αν η χρήση των εν λόγω ηλεκτρικών συσκευών είναι άλλη από την παραγωγή ενέργειας και αν οι εν λόγω ηλεκτρικές συσκευές καταναλώνουν το ηλεκτρικό ρεύμα που παράγεται από τις ενσωματωμένες φωτοβολταϊκές κυψέλες κρυσταλλικού πυριτίου,
                        
                     
                           —
                        
                        
                           συστοιχίες ή πάνελ με τάση εξόδου που δεν υπερβαίνει τα 50 V συνεχούς ρεύματος και ισχύ εξόδου που δεν υπερβαίνει τα 50 W αποκλειστικά για άμεση χρήση ως φορτιστές μπαταριών σε συστήματα με τα ίδια χαρακτηριστικά τάσης και ισχύος.
                        
                     
         
               (17)
            
            
               Το προϊόν που αποτελεί αντικείμενο της έρευνας είναι το ίδιο με το «υπό εξέταση προϊόν» όπως ορίζεται στις προηγούμενες αιτιολογικές σκέψεις, αλλά αποστέλλεται από τη Μαλαισία και την Ταϊβάν, είτε το προϊόν δηλώνεται ως καταγωγής Μαλαισίας και Ταϊβάν είτε όχι.
            
         
               (18)
            
            
               Η έρευνα έδειξε ότι φωτοβολταϊκές συστοιχίες ή φωτοβολταϊκά πάνελ κρυσταλλικού πυριτίου, καθώς και κυψέλες του τύπου που χρησιμοποιείται σε φωτοβολταϊκές συστοιχίες ή φωτοβολταϊκά πάνελ κρυσταλλικού πυριτίου, όπως ορίζονται ανωτέρω, που εξάγονται από τη ΛΔΚ στην Ένωση και εκείνα που αποστέλλονται από τη Μαλαισία και την Ταϊβάν στην Ένωση έχουν τα ίδια βασικά φυσικά και τεχνικά χαρακτηριστικά και τις ίδιες χρήσεις, και, επομένως, πρέπει να θεωρούνται ομοειδή προϊόντα κατά την έννοια του άρθρου 2 στοιχείο γ) του βασικού κανονισμού.
            
         
               (19)
            
            
               Οι όροι «ηλιακό πάνελ» και «ηλιακή συστοιχία» χρησιμοποιούνται εναλλάξ από τον κλάδο και έχουν την ίδια έννοια, δηλαδή πρόκειται για σύνολο ηλιακών κυψελών με πολυστρωμάτωση (τις περισσότερες φορές 60 και 72) που έχει σχεδιαστεί να απορροφά την ηλιακή ακτινοβολία ως πηγή ενέργειας για την παραγωγή ηλεκτρικής ενέργειας. Οι όροι «ηλιακός» και «φωτοβολταϊκός» χρησιμοποιούνται επίσης εναλλάξ από τον κλάδο παραγωγής και όσον αφορά τις ηλιακές κυψέλες και τις συστοιχίες έχουν την ίδια έννοια, δηλαδή αυτήν της μετατροπής της ηλιακής ενέργειας σε ηλεκτρική ενέργεια. Οι φωτοβολταϊκές συστοιχίες ή φωτοβολταϊκά πάνελ κρυσταλλικού πυριτίου, καθώς και οι κυψέλες του τύπου που χρησιμοποιείται σε φωτοβολταϊκές συστοιχίες ή φωτοβολταϊκά πάνελ κρυσταλλικού πυριτίου στο εξής αναφέρονται ως «ηλιακές κυψέλες και συστοιχίες».
            
         2.3.   Αποτελέσματα της έρευνας για τη ΛΔΚ
   
   
               (20)
            
            
               Το επίπεδο της συνεργασίας από τους παραγωγούς-εξαγωγείς της ΛΔΚ ήταν χαμηλό, δεδομένου ότι μόνο έξι παραγωγοί-εξαγωγείς απάντησαν στο ερωτηματολόγιο. Επομένως, με βάση τα στοιχεία που υπέβαλαν τα συνεργαζόμενα μέρη, δεν ήταν δυνατόν να καθοριστεί με εύλογο τρόπο ο όγκος των εξαγωγών του υπό εξέταση προϊόντος από τη ΛΔΚ.
            
         
               (21)
            
            
               Λαμβανομένων υπόψη των ανωτέρω, τα συμπεράσματα σχετικά με τις εξαγωγές ηλιακών κυψελών και συστοιχιών από τη ΛΔΚ στην Ένωση, τη Μαλαισία και την Ταϊβάν, έπρεπε να γίνουν επίσης με βάση τη βάση δεδομένων COMEXT (4)· τα δεδομένα που διαβιβάζονται στην Επιτροπή από τα κράτη μέλη σχετικά με τις εισαγωγές των προϊόντων που υπόκεινται σε έρευνα και σε μέτρα σύμφωνα με το άρθρο 24 παράγραφος 6 του βασικού κανονισμού («βάση δεδομένων του άρθρου 24 παράγραφος 6»)· τις εθνικές στατιστικές της ΛΔΚ, της Μαλαισίας και της Ταϊβάν και τις πληροφορίες που υποβλήθηκαν με το αίτημα (5).
            
         
               (22)
            
            
               Ο όγκος των εισαγωγών που είχε καταγραφεί στα στατιστικά στοιχεία της Μαλαισίας, της Ταϊβάν και της ΛΔΚ κάλυπτε μια ομάδα προϊόντων που είναι μεγαλύτερη από το υπό εξέταση προϊόν ή από το προϊόν που αποτελεί αντικείμενο της έρευνας (6). Ωστόσο, με βάση τα στοιχεία της COMEXT και τα επαληθευμένα στοιχεία σχετικά με τους παραγωγούς ηλιακών κυψελών και συστοιχιών της ΛΔΚ, της Μαλαισίας και της Ταϊβάν και το αίτημα, διαπιστώθηκε ότι σημαντικό μέρος του όγκου των εισαγωγών κάλυπτε το υπό εξέταση προϊόν (7). Ομοίως, με βάση τα εν λόγω στοιχεία θα μπορούσε να καθοριστεί οποιαδήποτε μεταβολή του τρόπου διεξαγωγής των εμπορικών συναλλαγών και τα στοιχεία θα μπορούσαν να διασταυρωθούν με άλλα στοιχεία, όπως αυτά που παρείχαν οι συνεργαζόμενοι παραγωγοί-εξαγωγείς και εισαγωγείς.
            
         2.3.1.   Μεταβολή του τρόπου διεξαγωγής των εμπορικών συναλλαγών μεταξύ της ΛΔΚ και της ΕΕ
   
   
               (23)
            
            
               Στον πίνακα 1 φαίνεται ότι ο όγκος των εισαγωγών του υπό εξέταση προϊόντος από τη ΛΔΚ προς την Ένωση, από την επιβολή των ισχυόντων μέτρων και μετά:
               
                  Πίνακας 1
               
               
                  Εξέλιξη των εισαγωγών του υπό εξέταση προϊόντος από τη ΛΔΚ στην Ένωση κατά την περίοδο της έρευνας· μονάδα: μεγαβάτ (MW)
               
               
                            
                        
                        
                           2012
                        
                        
                           2013
                        
                        
                           2014
                        
                        
                           Περίοδος αναφοράς (ΠΑ)
                        
                        
                           Ρυθμός ανάπτυξης 2012 — ΠΕ
                        
                     
                           Εισαγωγές από τη ΛΔΚ
                        
                        
                           11 119
                        
                        
                           5 584
                        
                        
                           3 443
                        
                        
                           3 801
                        
                        
                           – 66 %
                        
                     
                           Ποσοστό επί του συνόλου των εισαγωγών
                        
                        
                           71 %
                        
                        
                           54 %
                        
                        
                           43 %
                        
                        
                           46 %
                        
                        
                           – 35 %
                        
                     
                           Σύνολο εισαγωγών
                        
                        
                           15 740
                        
                        
                           10 300
                        
                        
                           8 067
                        
                        
                           8 325
                        
                        
                           – 47 %
                        
                     
                           
                              Πηγή: COMEXT.
                        
                     
         
               (24)
            
            
               Οι εισαγωγές του υπό εξέταση προϊόντος από τη ΛΔΚ στην Ένωση μειώθηκαν σημαντικά κατά 66 %. Δεδομένου ότι η μείωση των εισαγωγών από τη ΛΔΚ ήταν μεγαλύτερη από τη μείωση των συνολικών εισαγωγών στην Ένωση, το μερίδιο αγοράς των κινεζικών εισαγωγών μειώθηκε κατά 35 %.
            
         2.4.   Αποτελέσματα της έρευνας στη Μαλαισία
   
   2.4.1.   Βαθμός συνεργασίας και καθορισμός του όγκου εμπορικών συναλλαγών στη Μαλαισία
   
   
               (25)
            
            
               Όπως αναφέρεται στην αιτιολογική σκέψη 9, οκτώ παραγωγοί-εξαγωγείς στη Μαλαισία συνεργάστηκαν και υπέβαλαν πλήρεις απαντήσεις στο ερωτηματολόγιο. Στην περίπτωση τριών από τις συνεργαζόμενες μαλαισιανές εταιρείες, διαπιστώθηκε ότι η εφαρμογή του άρθρου 28 παράγραφος 1 του βασικού κανονισμού ήταν αιτιολογημένη για τους λόγους που εξηγούνται στις αιτιολογικές σκέψεις 84 και εξής.
            
         
               (26)
            
            
               Οι συνεργαζόμενοι παραγωγοί-εξαγωγείς από τη Μαλαισία κάλυψαν το 57 % των συνολικών μαλαισιανών εισαγωγών του προϊόντος που αποτελεί αντικείμενο της έρευνας στην Ένωση κατά την ΠΕ, όπως αναφέρεται στην COMEXT.
            
         2.4.2.   Μεταβολή του τρόπου διεξαγωγής των εμπορικών συναλλαγών στη Μαλαισία
   
   
      Οι εισαγωγές του προϊόντος που αποτελεί αντικείμενο της έρευνας από τη Μαλαισία στην Ένωση
   
   
               (27)
            
            
               Στον πίνακα 2 φαίνεται ο όγκος των εισαγωγών του προϊόντος που αποτελεί αντικείμενο της έρευνας από τη Μαλαισία προς την Ένωση κατά την περίοδο της έρευνας:
               
                  Πίνακας 2
               
               
                  Εξέλιξη των εισαγωγών του προϊόντος που αποτελεί αντικείμενο της έρευνας από τη Μαλαισία στηνΈνωση κατά την περίοδο της έρευνας· μονάδα: μεγαβάτ (MW)
               
               
                            
                        
                        
                           2012
                        
                        
                           2013
                        
                        
                           2014
                        
                        
                           Περίοδος αναφοράς (ΠΑ)
                        
                        
                           Ρυθμός ανάπτυξης 2012 — ΠΕ
                        
                     
                           Εισαγωγές από τη Μαλαισία
                        
                        
                           466
                        
                        
                           495
                        
                        
                           1 561
                        
                        
                           1 610
                        
                        
                           245 %
                        
                     
                           Ποσοστό επί του συνόλου των εισαγωγών
                        
                        
                           3 %
                        
                        
                           5 %
                        
                        
                           19 %
                        
                        
                           19 %
                        
                        
                           553 %
                        
                     
                           Σύνολο εισαγωγών
                        
                        
                           15 740
                        
                        
                           10 300
                        
                        
                           8 067
                        
                        
                           8 325
                        
                        
                           – 47 %
                        
                     
                           
                              Πηγή: COMEXT και αίτημα.
                        
                     
         
               (28)
            
            
               Ενώ οι εισαγωγές του υπό εξέταση προϊόντος από τη ΛΔΚ στην Ένωση μειώθηκαν, όπως περιγράφεται στην αιτιολογική σκέψη 24, οι συνολικές εισαγωγές του προϊόντος που αποτέλεσε αντικείμενο της έρευνας από τη Μαλαισία στην Ένωση αυξήθηκαν σημαντικά κατά + 245 %. Η αύξηση ήταν ιδιαίτερα έντονη μετά την επιβολή των ισχυόντων μέτρων, το 2013. Δεδομένου ότι οι συνολικές εισαγωγές μειώθηκαν σημαντικά λόγω πτώσης της κατανάλωσης στην Ένωση, το μερίδιο των εισαγωγών από τη Μαλαισία στις συνολικές εισαγωγές στην Ένωση αυξήθηκε ακόμα περισσότερο (+ 553 %) σε σύγκριση με την αύξηση των εισαγωγών.
            
         
               (29)
            
            
               Η μεταβολή του τρόπου διεξαγωγής των εμπορικών συναλλαγών μεταξύ της Μαλαισίας και της Ένωσης είναι ακόμη πιο μεγάλη για τις φωτοβολταϊκές συστοιχίες κρυσταλλικού πυριτίου («οι συστοιχίες»), αν εξεταστούν χωριστά από τις κυψέλες του τύπου που χρησιμοποιείται σε φωτοβολταϊκές συστοιχίες κρυσταλλικού πυριτίου («οι κυψέλες»).
            
         
               (30)
            
            
               Οι εισαγωγές συστοιχιών από τη Μαλαισία αυξήθηκαν κατ' όγκο από 108 MW το 2012 σε 1 036 MW την ΠΕ (+ 860 %). Λαμβανομένης υπόψη της μείωσης του συνόλου των εισαγωγών, το μερίδιο αγοράς των εισαγωγών συστοιχιών από τη Μαλαισία προς την Ένωση αυξήθηκε από 1 % το 2012 σε 17 % την ΠΑ (+ 1 793 %).
            
         
               (31)
            
            
               Οι εισαγωγές κυψελών από τη Μαλαισία αυξήθηκαν πολύ λιγότερο σε σχέση με τις εισαγωγές συστοιχιών, από 358 MW το 2012 σε 573 MW την ΠΕ (+ 60 %). Το μερίδιο αγοράς των εισαγωγών κυψελών από τη Μαλαισία προς την Ένωση αυξήθηκε από 10 % το 2012 σε 27 % την ΠΕ (+ 165 %).
            
         
               (32)
            
            
               Από τα ανωτέρω στοιχεία προκύπτει ότι, από την έναρξη της αρχικής έρευνας το 2012 και την επιβολή των μέτρων το 2013, οι εισαγωγές ηλιακών κυψελών και συστοιχιών από τη Μαλαισία αντικατέστησαν σε κάποιο βαθμό τις εισαγωγές του υπό εξέταση προϊόντος από τη ΛΔΚ στην Ένωση.
            
         
      Κινεζικές εξαγωγές προς τη Μαλαισία
   
   
               (33)
            
            
               Για να προσδιοριστεί η τάση της εμπορικής ροής των ηλιακών κυψελών και συστοιχιών από την Κίνα προς τη Μαλαισία, χρησιμοποιήθηκαν στατιστικά στοιχεία της Μαλαισίας και της Κίνας καθώς και δεδομένα από το αίτημα (8). Τόσο οι κινεζικές όσο και οι μαλαισιανές στατιστικές είναι διαθέσιμες μόνο σε υψηλότερη ομάδα προϊόντων από αυτήν του υπό εξέταση προϊόντος (9). Ωστόσο, με βάση τα στοιχεία της COMEXT και τα επαληθευμένα στοιχεία σχετικά με τους παραγωγούς ηλιακών κυψελών και συστοιχιών της Κίνας και της Μαλαισίας και το αίτημα, διαπιστώθηκε ότι σημαντικό μέρος αφορούσε το υπό εξέταση προϊόν· συνεπώς, τα εν λόγω στοιχεία θα μπορούσαν να ληφθούν υπόψη (10). Υπάρχει διαφορά μεταξύ του όγκου των εξαγωγών που αναφέρονται στις κινεζικές στατιστικές και του όγκου των εισαγωγών που αναφέρονται στις μαλαισιανές στατιστικές, διότι οι σχετικοί τελωνειακοί κωδικοί στις δύο χώρες έχουν διαφορετικό πεδίο εφαρμογής (10). Αν και από τα μαλαισιανά στοιχεία σχετικά με τις εισαγωγές φαίνεται ότι τα επίπεδά τους είναι πολύ υψηλότερα από τα στοιχεία για τις κινεζικές εξαγωγές, και τα δύο σύνολα δεδομένων δείχνουν την ίδια ανοδική τάση των εξαγωγών από τη ΛΔΚ προς τη Μαλαισία. Δεδομένου ότι τα μαλαισιανά δεδομένα για τις εισαγωγές εμφανίζουν πολύ υψηλότερο επίπεδο από ό,τι τα κινεζικά στοιχεία για τις εξαγωγές, χρησιμοποιούνται τα τελευταία για την ανάλυση, αφού ανταποκρίνονται σε μια πιο συντηρητική θεώρηση.
            
         
               (34)
            
            
               Υπάρχουν στοιχεία για το ότι μερικές από τις εισαγωγές του κινεζικού προϊόντος στη Μαλαισία δηλώθηκαν εσφαλμένα ή δολίως ως άλλα προϊόντα. Για παράδειγμα, οι εισαγωγές πολυστρωματικών ηλιακών συστοιχιών δηλώθηκαν ως ηλιακοί υαλοπίνακες ή ως κυψέλες, ενώ θα έπρεπε να αναφερθούν ως συστοιχίες όπως εξηγείται στην αιτιολογική σκέψη 62. Για τον λόγο αυτό, στις κινεζικές στατιστικές εξαγωγών που εμφαίνονται στον πίνακα 3 οι εισαγωγές συστοιχιών είναι κατά πάσα πιθανότητα υποτιμημένες, ενώ οι εισαγωγές κυψελών μπορεί να είναι ελαφρώς υπερτιμημένες.
               
                  Πίνακας 3
               
               
                  Εισαγωγές ηλιακών κυψελών και συστοιχιών από τη ΛΔΚ στη Μαλαισία σύμφωνα με τις κινεζικές στατιστικές, μονάδα: μεγαβάτ (MW)
               
               
                           Από ΛΔΚ προς Μαλαισία
                        
                        
                           2012
                        
                        
                           2013
                        
                        
                           2014
                        
                        
                           Περίοδος αναφοράς (ΠΑ)
                        
                     
                           Κυψέλες
                        
                        
                           6
                        
                        
                           25
                        
                        
                           43
                        
                        
                           53
                        
                     
                           Συστοιχίες
                        
                        
                           15
                        
                        
                           127
                        
                        
                           168
                        
                        
                           130
                        
                     
                           Σύνολο
                        
                        
                           21
                        
                        
                           152
                        
                        
                           211
                        
                        
                           183
                        
                     
                           
                              Κυψέλες δείκτη
                           
                        
                        
                           
                              100
                           
                        
                        
                           
                              417
                           
                        
                        
                           
                              717
                           
                        
                        
                           
                              883
                           
                        
                     
                           
                              Συστοιχίες δείκτη
                           
                        
                        
                           
                              100
                           
                        
                        
                           
                              847
                           
                        
                        
                           
                              1 120
                           
                        
                        
                           
                              867
                           
                        
                     
                           
                              Σύνολο δείκτη
                           
                        
                        
                           
                              100
                           
                        
                        
                           
                              724
                           
                        
                        
                           
                              1 005
                           
                        
                        
                           
                              871
                           
                        
                     
                           
                              Πηγή: Αίτημα, Global Trade Information Services (Υπηρεσίες Πληροφοριών Παγκόσμιου Εμπορίου).
                        
                     
                  
               
                  Πίνακας 4
               
               
                  Εισαγωγές ηλιακών κυψελών και συστοιχιών από τη ΛΔΚ στη Μαλαισία σύμφωνα με τις μαλαισιανέςστατιστικές, μονάδα: μεγαβάτ (MW)
               
               
                           Εισαγωγές από τη ΛΔΚ στη Μαλαισία
                        
                        
                           2012
                        
                        
                           2013
                        
                        
                           2014
                        
                        
                           Περίοδος αναφοράς (ΠΑ)
                        
                     
                           Κυψέλες
                        
                        
                           137
                        
                        
                           313
                        
                        
                           339
                        
                        
                           405
                        
                     
                           Συστοιχίες
                        
                        
                           27
                        
                        
                           65
                        
                        
                           379
                        
                        
                           290
                        
                     
                           Σύνολο
                        
                        
                           164
                        
                        
                           378
                        
                        
                           718
                        
                        
                           695
                        
                     
                           
                              Κυψέλες δείκτη
                           
                        
                        
                           
                              100
                           
                        
                        
                           
                              228
                           
                        
                        
                           
                              247
                           
                        
                        
                           
                              296
                           
                        
                     
                           
                              Συστοιχίες δείκτη
                           
                        
                        
                           
                              100
                           
                        
                        
                           
                              240
                           
                        
                        
                           
                              1 397
                           
                        
                        
                           
                              1 067
                           
                        
                     
                           
                              Σύνολο δείκτη
                           
                        
                        
                           
                              100
                           
                        
                        
                           
                              230
                           
                        
                        
                           
                              437
                           
                        
                        
                           
                              423
                           
                        
                     
                           
                              Πηγή: Αίτημα, Global Trade Information Services (Υπηρεσίες Πληροφοριών Παγκόσμιου Εμπορίου).
                        
                     
         
               (35)
            
            
               Οι εισαγωγές ηλιακών κυψελών και συστοιχιών από τη ΛΔΚ στη Μαλαισία αυξήθηκαν κατά 800 % και πλέον σύμφωνα με τα κινεζικά εξαγωγικά στοιχεία και κατά 400 % και πλέον σύμφωνα με τα μαλαισιανά στοιχεία.
            
         
               (36)
            
            
               Στον πίνακα 5 εμφαίνεται η εξέλιξη της εγχώριας κατανάλωσης στη Μαλαισία κατά την περίοδο αναφοράς. Η κατανάλωση συστοιχιών στην εγχώρια αγορά της Μαλαισίας ήταν πολύ κάτω από το επίπεδο των εξαγωγών από τη ΛΔΚ μετά την επιβολή των ισχυόντων μέτρων το 2013, όπως φαίνεται στον πίνακα 5. Συνεπώς, η εξέλιξη της εγχώριας κατανάλωσης δεν δικαιολογεί την αύξηση των εισαγωγών ηλιακών κυψελών και συστοιχιών από τη ΛΔΚ στη Μαλαισία.
               
                  Πίνακας 5
               
               
                  Εξέλιξη της εγχώριας κατανάλωσης ηλιακών συστοιχιών στη Μαλαισία τα έτη 2012, 2013 και 2014, μονάδα: μεγαβάτ (MW)
               
               
                           Μαλαισία
                        
                        
                           2012
                        
                        
                           2013
                        
                        
                           2014
                        
                        
                           Περίοδος αναφοράς (ΠΑ)
                        
                     
                           Εγχώρια κατανάλωση συστοιχιών
                        
                        
                           32
                        
                        
                           107
                        
                        
                           87
                        
                        
                           88
                        
                     
                           
                              Δείκτης
                           
                        
                        
                           
                              100
                           
                        
                        
                           
                              338
                           
                        
                        
                           
                              275
                           
                        
                        
                           
                              279
                           
                        
                     
                           
                              Πηγή: Αίτημα.
                        
                     
         
      Συμπέρασμα σχετικά με τη μεταβολή του τρόπου διεξαγωγής των εμπορικών συναλλαγών στη Μαλαισία
   
   
               (37)
            
            
               Από την έρευνα προέκυψαν στοιχεία για τη μείωση των εισαγωγών από τη ΛΔΚ στην Ένωση και την παράλληλη αύξηση των εξαγωγών από τη ΛΔΚ στη Μαλαισία και των εξαγωγών ηλιακών κυψελών και συστοιχιών από τη Μαλαισία στην Ένωση μετά την έναρξη της αρχικής έρευνας το 2012 και την επιβολή των μέτρων το 2013. Οι αλλαγές αυτές στις εμπορικές ροές συνιστούν μεταβολή του τρόπου διεξαγωγής του εμπορίου μεταξύ των προαναφερόμενων χωρών, αφενός, και της Ένωσης, αφετέρου.
            
         2.4.3.   Φύση της πρακτικής καταστρατήγησης στη Μαλαισία
   
   
               (38)
            
            
               Το άρθρο 23 παράγραφος 1 του βασικού κανονισμού ορίζει ότι η μεταβολή του τρόπου διεξαγωγής των εμπορικών συναλλαγών πρέπει να απορρέει από μια πρακτική, διαδικασία ή εργασία για την οποία δεν υφίσταται ικανός αποχρών λόγος ή άλλη οικονομική δικαιολογία πλην της επιβολής του δασμού. Η πρακτική, η διαδικασία ή η εργασία συμπεριλαμβάνουν, μεταξύ άλλων, την αποστολή μέσω τρίτων χωρών του προϊόντος που υπόκειται σε μέτρα.
            
         
      Μεταφόρτωση
   
   
               (39)
            
            
               Οι εισαγωγές, από τη Μαλαισία στην Ένωση, του προϊόντος που αποτελεί αντικείμενο της έρευνας αντιπροσώπευαν πάνω από το 46 % των συνολικών εισαγωγών από τη Μαλαισία κατά την περίοδο αναφοράς, σύμφωνα με τη COMEXT.
            
         
               (40)
            
            
               Η συνεργασία για τις κυψέλες ήταν 100 % και όλοι οι παραγωγοί κυψελών που συνεργάζονταν στην έρευνα διαπιστώθηκε ότι ήταν γνήσιοι παραγωγοί.
            
         
               (41)
            
            
               Οι εισαγωγές συστοιχιών από μη συνεργαζόμενες εταιρείες αποτελούσαν το 71 % των συνολικών εισαγωγών συστοιχιών από τη Μαλαισία την ίδια περίοδο. Οι συστοιχίες είναι το τελικό προϊόν· συνεπώς, μπορούν να εισάγονται στη Μαλαισία μόνο για την εγχώρια κατανάλωση ή μεταφόρτωση. Το υψηλό επίπεδο εισαγωγών συστοιχιών από τη ΛΔΚ που υπερβαίνει την εγχώρια κατανάλωση όπως αναφέρεται στην αιτιολογική σκέψη 36 και η μεγάλη άρνηση συνεργασίας από την πλευρά της Μαλαισίας δείχνουν ότι ένα μεγάλο ποσοστό συστοιχιών που προέρχεται από τη ΛΔΚ πρέπει να έχει μεταφορτωθεί στην Ένωση μέσω Μαλαισίας.
            
         
               (42)
            
            
               Επιπρόσθετα, όπως περιγράφεται λεπτομερώς στην αιτιολογική σκέψη 84 και στις επόμενες, διαπιστώθηκε ότι ορισμένοι συνεργαζόμενοι παραγωγοί από τη Μαλαισία προσκόμισαν παραπλανητικά στοιχεία, ιδίως όσον αφορά τη σχέση με κινέζους κατασκευαστές, τις εισαγωγές τελικών προϊόντων από την Κίνα και την καταγωγή των εξαγωγών του προϊόντος που αποτέλεσε αντικείμενο της έρευνας προς την Ένωση. Διαπιστώθηκε ότι ορισμένοι από αυτούς εξήγαγαν φωτοβολταϊκές συστοιχίες κρυσταλλικού πυριτίου καταγωγής ΛΔΚ στην Ένωση, ορισμένες άλλες εταιρείες είχαν ψευδώς δηλώσει βασικά συστατικά ως ηλιακούς υαλοπίνακες και είχαν πλαστογραφήσει τιμολόγια.
            
         
               (43)
            
            
               Επιπλέον, το 2014 η Ευρωπαϊκή Υπηρεσία καταπολέμησης της απάτης (OLAF) δρομολόγησε έρευνα για εικαζόμενη μεταφόρτωση ηλιακών κυψελών και συστοιχιών μέσω Μαλαισίας. Η εν λόγω έρευνα βρίσκεται ακόμη σε εξέλιξη.
            
         
               (44)
            
            
               Υπό το φως των ανωτέρω επιβεβαιώθηκε η μεταφόρτωση του προϊόντος που αποτελεί αντικείμενο της έρευνας μέσω Μαλαισίας.
            
         2.5.   Αποτελέσματα της έρευνας στην Ταϊβάν
   
   2.5.1.   Βαθμός συνεργασίας και καθορισμός του όγκου εμπορικών συναλλαγών στην Ταϊβάν
   
   
               (45)
            
            
               Όπως αναφέρεται στην αιτιολογική σκέψη 10, 23 όμιλοι εταιρειών ή εταιρείες στην Ταϊβάν συνεργάστηκαν και υπέβαλαν πλήρεις απαντήσεις στο ερωτηματολόγιο.
            
         
               (46)
            
            
               Οι συνεργαζόμενοι παραγωγοί-εξαγωγείς από την Ταϊβάν κάλυψαν το 63,3 % των συνολικών ταϊβανέζικων εξαγωγών του προϊόντος που αποτελεί αντικείμενο της έρευνας στην Ένωση κατά την ΠΕ, όπως αναφέρεται στην COMEXT.
            
         2.5.2.   Μεταβολή του τρόπου διεξαγωγής των εμπορικών συναλλαγών στην Ταϊβάν
   
   
      Εισαγωγές του προϊόντος που αποτελεί αντικείμενο της έρευνας από την Ταϊβάν στην Ένωση
   
   
               (47)
            
            
               Στον πίνακα 6 φαίνεται ο όγκος των εισαγωγών του προϊόντος που αποτελεί αντικείμενο της έρευνας από την Ταϊβάν προς την Ένωση κατά την περίοδο της έρευνας:
               
                  Πίνακας 6
               
               
                  Εξέλιξη των εισαγωγών του προϊόντος που αποτελεί αντικείμενο της έρευνας από την Ταϊβάν στην Ένωση κατά την περίοδο της έρευνας, μονάδα: μεγαβάτ (MW)
               
               
                            
                        
                        
                           2012
                        
                        
                           2013
                        
                        
                           2014
                        
                        
                           Περίοδος αναφοράς (ΠΑ)
                        
                        
                           Ρυθμός ανάπτυξης 2012 — ΠΕ
                        
                     
                           Εισαγωγές από την Ταϊβάν
                        
                        
                           1 375
                        
                        
                           1 557
                        
                        
                           1 752
                        
                        
                           1 793
                        
                        
                           30 %
                        
                     
                           Ποσοστό επί του συνόλου των εισαγωγών
                        
                        
                           9 %
                        
                        
                           15 %
                        
                        
                           22 %
                        
                        
                           22 %
                        
                        
                           147 %
                        
                     
                           Σύνολο εισαγωγών
                        
                        
                           15 740
                        
                        
                           10 300
                        
                        
                           8 067
                        
                        
                           8 325
                        
                        
                           – 47 %
                        
                     
                           
                              Πηγή: COMEXT.
                        
                     
         
               (48)
            
            
               Οι εισαγωγές του υπό εξέταση προϊόντος από την Κίνα στην Ένωση μειώθηκαν σημαντικά ύστερα από την επιβολή των ισχυόντων μέτρων τον Δεκέμβριο του 2013, όπως αναφέρεται στην αιτιολογική σκέψη 24. Από την άλλη πλευρά, ο όγκος των εισαγωγών του προϊόντος που αποτελεί αντικείμενο της έρευνας από την Ταϊβάν προς την Ένωση αυξήθηκε σημαντικά (+ 30 %) την ίδια περίοδο. Καθώς μειώθηκαν οι συνολικές εισαγωγές του προϊόντος που αποτελεί αντικείμενο της έρευνας στην Ένωση, το μερίδιο αγοράς των ταϊβανέζικων εισαγωγών στην Ένωση του προϊόντος υπό έρευνα αυξήθηκαν από 9 % το 2012 σε 22 % την ΠΕ (αύξηση + 147 %).
            
         
               (49)
            
            
               Από τα ανωτέρω στοιχεία προκύπτει ότι, από την έναρξη της αρχικής έρευνας το 2012 και την επιβολή των ισχυόντων μέτρων το 2013, οι εισαγωγές ηλιακών κυψελών και συστοιχιών από την Ταϊβάν αντικατέστησαν σε κάποιο βαθμό τις εισαγωγές του υπό εξέταση προϊόντος από τη ΛΔΚ στην Ένωση.
            
         
      Κινεζικές εξαγωγές προς την Ταϊβάν
   
   
               (50)
            
            
               Οι ταϊβανέζικες αρχές παρείχαν στατιστικές που ανέφεραν τις εισαγωγές και τις εξαγωγές ηλιακών κυψελών και συστοιχιών από τις ζώνες ελεύθερων συναλλαγών και τις αποθήκες τελωνειακής αποταμίευσης (στο εξής «FTZ»). Στην Ταϊβάν απαγορεύεται η εισαγωγή ηλιακών κυψελών και συστοιχιών από τη ΛΔΚ. Για τον λόγο αυτό, οι κινεζικές ηλιακές κυψέλες και συστοιχίες και άλλα βασικά συστατικά στοιχεία μπορούν να εισέρχονται στις FTZ, να επανεξάγονται αργότερα ή να χρησιμοποιούνται ως πρώτη ύλη για άλλο προϊόν προς επανεξαγωγή. Η Επιτροπή επισημαίνει ότι σχεδόν όλες οι εισαγωγές κυψελών και συστοιχιών στις FTZ ήταν από την Κίνα. Τα στοιχεία που προσκομίστηκαν αφορούν τα έτη 2012, 2013 και 2014. Η περίοδος αναφοράς καλύπτει τρία τέταρτα του 2014 και ένα τέταρτο του 2015, συνεπώς είναι απίθανο η τάση να είναι σημαντικά διαφορετική μεταξύ του 2014 και της ΠΑ.
            
         
               (51)
            
            
               Στον πίνακα 7 φαίνεται ο όγκος των εισαγωγών ηλιακών κυψελών και συστοιχιών από τη ΛΔΚ στις ταϊβανέζικες FTZ και αποθήκες κατά την περίοδο της έρευνας:
               
                  Πίνακας 7
               
               
                  Εισαγωγές ηλιακών κυψελών και συστοιχιών από τη ΛΔΚ στις αποθήκες τελωνειακής αποταμίευσης της Ταϊβάν, μονάδα: μεγαβάτ (MW)
               
               
                            
                        
                        
                           2012
                        
                        
                           2013
                        
                        
                           2014
                        
                     
                           Από ΛΔΚ προς τις FTZ της Ταϊβάν
                        
                        
                           0
                        
                        
                           49
                        
                        
                           284
                        
                     
                           
                              Δείκτης
                           
                        
                        
                           
                              100
                           
                        
                        
                           
                              243 150
                           
                        
                        
                           
                              1 421 000
                           
                        
                     
                           
                              Πηγή: Υπηρεσία Εξωτερικού Εμπορίου (BOFT).
                        
                     
         
               (52)
            
            
               Στον πίνακα 8 φαίνεται ο όγκος των εξαγωγών ηλιακών κυψελών και συστοιχιών από τις ταϊβανέζικες FTZ προς την Ένωση κατά την περίοδο της έρευνας:
               
                  Πίνακας 8
               
               
                  Εξαγωγές ηλιακών κυψελών και συστοιχιών από τις FTZ της Ταϊβάν στην Ένωση, μονάδα: μεγαβάτ (MW)
               
               
                            
                        
                        
                           2012
                        
                        
                           2013
                        
                        
                           2014
                        
                     
                           Από τις FTZ της Ταϊβάν στην Ένωση
                        
                        
                           2
                        
                        
                           48
                        
                        
                           223
                        
                     
                           
                              Δείκτης
                           
                        
                        
                           
                              100
                           
                        
                        
                           
                              242 300
                           
                        
                        
                           
                              1 112 750
                           
                        
                     
                           
                              Πηγή: Υπηρεσία Εξωτερικού Εμπορίου (BOFT).
                        
                     
         
               (53)
            
            
               Ο πίνακας 7 φανερώνει απότομη αύξηση των εισαγωγών ηλιακών κυψελών και συστοιχιών στην Ταϊβάν μετά την έναρξη της αρχικής έρευνας το 2012 και την επιβολή των ισχυόντων μέτρων το 2013. Στον πίνακα 8 φαίνεται σαφώς ότι η μεγαλύτερη ποσότητα του κινεζικού υπό εξέταση προϊόντος επανεξήχθη στην Ένωση.
            
         
               (54)
            
            
               Η μεταβολή του τρόπου διεξαγωγής του εμπορίου μεταξύ της Ταϊβάν και της ΛΔΚ γίνεται ακόμα πιο σημαντική για τις συστοιχίες, αν αναλυθούν ξεχωριστά από τις κυψέλες.
            
         
               (55)
            
            
               Οι εισαγωγές των συστοιχιών από την Κίνα στις ταϊβανέζικες FTZ αυξήθηκαν από σχεδόν 0 MW το 2012 σε 213 MW το 2014. Σχεδόν όλες οι εισαγωγές στις FTZ ήταν από την Κίνα. Από αυτές τις εισαγόμενες 213 MW οι 202 MW εξήχθησαν στην ΕΕ. Συνεπώς, οι εξαγωγές συστοιχιών, που αρχικά ήταν καταγωγής ΛΔΚ από τις ταϊβανέζικες FTZ αντιπροσώπευαν τουλάχιστον το 24 % των συνολικών ταϊβανέζικων εξαγωγών συστοιχιών στην ΕΕ το 2014, σύμφωνα με την COMEXT.
            
         
               (56)
            
            
               Οι εισαγωγές κυψελών από την Κίνα στις ταϊβανέζικες FTZ αυξήθηκαν από σχεδόν 0 MW το 2012 σε 71 MW το 2014. Για τις 20 MW αναφέρθηκε ότι εξήχθησαν στην ΕΕ. Συνεπώς, οι εξαγωγές κυψελών, που αρχικά ήταν καταγωγής ΛΔΚ από τις ταϊβανέζικες FTZ αντιπροσώπευαν το 2 % των συνολικών ταϊβανέζικων εξαγωγών κυψελών στην ΕΕ το 2014, σύμφωνα με την COMEXT.
            
         
               (57)
            
            
               Επειδή το υπό εξέταση κινεζικό προϊόν δεν μπορεί να πωληθεί στην Ταϊβάν, δεν υπάρχει άλλη δικαιολογία για την εισαγωγή τους από την Κίνα στην Ταϊβάν παρά μόνο ο σκοπός της μεταφόρτωσης ή συναρμολόγησης/ολοκλήρωσης ώστε να επανεξαχθούν τα κινεζικά βασικά συστατικά στοιχεία εκτός Ταϊβάν.
            
         
      Συμπέρασμα σχετικά με τη μεταβολή του τρόπου διεξαγωγής των εμπορικών συναλλαγών στην Ταϊβάν
   
   
               (58)
            
            
               Η μείωση των κινεζικών εξαγωγών ηλιακών κυψελών και συστοιχιών και η παράλληλη αύξηση των εξαγωγών από τη ΛΔΚ στην Ταϊβάν και των εξαγωγών από την Ταϊβάν στην Ένωση μετά την έναρξη της αρχικής έρευνας το 2012 και την επιβολή των ισχυόντων μέτρων το 2013 συνιστά μεταβολή του τρόπου διεξαγωγής των εμπορικών συναλλαγών μεταξύ των προαναφερόμενων χωρών, αφενός και της Ένωσης, αφετέρου.
            
         2.5.3.   Φύση της πρακτικής καταστρατήγησης στην Ταϊβάν
   
   
               (59)
            
            
               Το άρθρο 23 παράγραφος 3 του βασικού κανονισμού ορίζει ότι η μεταβολή του τρόπου διεξαγωγής των εμπορικών συναλλαγών πρέπει να απορρέει από μια πρακτική, διαδικασία ή εργασία για την οποία δεν υφίσταται ικανός αποχρών λόγος ή άλλη οικονομική δικαιολογία πλην της επιβολής του δασμού. Η πρακτική, η διαδικασία ή η εργασία συμπεριλαμβάνουν, μεταξύ άλλων, την αποστολή μέσω τρίτων χωρών του προϊόντος που υπόκειται σε μέτρα.
            
         
      Μεταφόρτωση
   
   
               (60)
            
            
               Οι εισαγωγές στην Ένωση του προϊόντος που αποτελεί αντικείμενο της έρευνας αντιπροσώπευαν πάνω από το 38 % των συνολικών εισαγωγών από την Ταϊβάν κατά την περίοδο της έρευνας, σύμφωνα με τη COMEXT. Οι εισαγωγές κυψελών στην Ένωση από μη συνεργαζόμενες εταιρείες αποτελούσαν το 11 % των συνολικών εισαγωγών κυψελών από την Ταϊβάν στην ίδια περίοδο. Οι εισαγωγές στην Ένωση συστοιχιών από μη συνεργαζόμενες εταιρείες ανέρχονταν στο 64 % των συνολικών ταϊβανέζικων εισαγωγών συστοιχιών, όπως αναφέρεται στην COMEXT.
            
         
               (61)
            
            
               Όλοι οι παραγωγοί κυψελών που συνεργάστηκαν στην έρευνα διαπιστώθηκε ότι ήταν γνήσιοι παραγωγοί. Ταυτόχρονα, όπως αναφέρεται στην αιτιολογική σκέψη 56, οι εξαγωγές κυψελών κινεζικής καταγωγής από τις ταϊβανέζικες FTZ στην Ένωση αντιπροσώπευαν μόνο το 2 % των ταϊβανέζικων εισαγωγών κυψελών στην Ένωση, όπως δηλώθηκε στην COMEXT το 2014.
            
         
               (62)
            
            
               Επιπλέον, όπως εξηγήθηκε στην αιτιολογική σκέψη 81, διαπιστώθηκε ότι ορισμένες εταιρείες στην Ταϊβάν έκαναν εισαγωγές πολυστρωματικών ηλιακών συστοιχιών (γνωστών επίσης ως ηλιακών πάνελ) στις αποθήκες τους τελωνειακής αποταμίευσης και τουλάχιστον μερικά από αυτά τα ηλιακά πάνελ ήταν δηλωμένα ως ηλιακές κυψέλες. Η πολυστρωματική ηλιακή συστοιχία είναι ένα σχεδόν τελικό προϊόν, που περιλαμβάνει 60 ή 72 κυψέλες. Μόνο μια στοιχειώδης λειτουργία συναρμολόγησης χρειάζεται να εκτελεστεί για να ολοκληρωθεί η ηλιακή συστοιχία, δηλαδή πρέπει να προσαρμοστεί ένα πλαίσιο αλουμινίου και να προστεθεί ένα κουτί για τη σύνδεση των καλωδίων. Για τον λόγο αυτό, μια πολυστρωματική ηλιακή συστοιχία πρέπει να δηλώνεται ως ηλιακή συστοιχία. Αυτό σημαίνει ότι τουλάχιστον ένα μέρος των κινεζικών κυψελών που εισήχθησαν στις ζώνες ελεύθερων συναλλαγών της Ταϊβάν και στις αποθήκες τελωνειακής αποταμίευσης της εν λόγω χώρας ήταν στην ουσία πολυστρωματικές ηλιακές συστοιχίες και θα έπρεπε να δηλωθούν ως συστοιχίες.
            
         
               (63)
            
            
               Όπως αναφέρεται στην αιτιολογική σκέψη 55 οι εξαγωγές των συστοιχιών, που αρχικά είχαν κινεζική καταγωγή από τις ταϊβανέζικες FTZ αποτελούσαν τουλάχιστον 24 % των ταϊβανέζικων εισαγωγών συστοιχιών στην ΕΕ. Οι συστοιχίες είναι το τελικό προϊόν και οι κινεζικές συστοιχίες δεν μπορούν να πωληθούν στην Ταϊβάν· συνεπώς, ο μόνος πιθανός σκοπός της εισαγωγής τους στην Ταϊβάν θα πρέπει να ήταν η μεταφόρτωση. Κατά συνέπεια, η Επιτροπή συμπεραίνει ότι ένα μεγάλο ποσοστό των συστοιχιών προέλευσης ΛΔΚ πρέπει να μεταφορτώθηκαν μέσω Ταϊβάν στην Ένωση.
            
         
               (64)
            
            
               Επιπλέον, το 2014 η OLAF δρομολόγησε έρευνα για εικαζόμενη μεταφόρτωση ηλιακών κυψελών και συστοιχιών μέσω Ταϊβάν. Η εν λόγω έρευνα βρίσκεται ακόμη σε εξέλιξη.
            
         
               (65)
            
            
               Επιπροσθέτως, οι αρχές της Ταϊβάν διενήργησαν την ίδια εποχή έρευνες για τις εικαζόμενες πρακτικές καταστρατήγησης και κατέληξαν στο συμπέρασμα ότι αρκετές εταιρείες, κυρίως έμποροι, διέπραξαν απάτη πλαστογραφώντας την προέλευση των ηλιακών συστοιχιών.
            
         
               (66)
            
            
               Υπό το φως των ανωτέρω επιβεβαιώθηκε η μεταφόρτωση του προϊόντος που αποτελεί αντικείμενο της έρευνας μέσω της Ταϊβάν.
            
         2.6.   Μη ικανός αποχρών λόγος ή οικονομική δικαιολογία πλην της επιβολής του αντισταθμιστικού δασμού
   
   
               (67)
            
            
               Η έρευνα δεν κατέδειξε κανένα άλλο ικανό αποχρώντα λόγο ή οικονομική δικαιολογία για τη μεταφόρτωση πλην της αποφυγής των ισχυόντων μέτρων για ηλιακές κυψέλες και συστοιχίες καταγωγής ΛΔΚ. Δεν βρέθηκαν στοιχεία, άλλα πλην του δασμού, που θα μπορούσαν να θεωρηθούν αντιστάθμιση για το κόστος μεταφόρτωσης ή εισαγωγής και επανεξαγωγής των φωτοβολταϊκών κυψελών ή συστοιχιών κρυσταλλικού πυριτίου, ιδίως όσον αφορά τη μεταφορά και την επαναφόρτωση, από τη ΛΔΚ μέσω της Μαλαισίας και της Ταϊβάν.
            
         2.7.   Αποδεικτικά στοιχεία για την επιδότηση
   
   
               (68)
            
            
               Όπως αναφέρεται στον εκτελεστικό κανονισμό (ΕΕ) αριθ. 1239/2013, διαπιστώθηκε ότι οι κινέζοι παραγωγοί-εξαγωγείς ωφελήθηκαν από ορισμένα καθεστώτα επιδοτήσεων που τους χορήγησε η κυβέρνηση της ΛΔΚ, καθώς και περιφερειακές και τοπικές κυβερνήσεις της ΛΔΚ. Κατά συνέπεια, από αποδεικτικά, εκ πρώτης όψεως, στοιχεία φάνηκε ότι οι παραγωγοί του υπό εξέταση προϊόντος στη ΛΔΚ θα συνεχίσουν πιθανότατα να ωφελούνται από επιδοτήσεις. Οπότε, στις 5 Δεκεμβρίου 2015 ξεκίνησε μια επανεξέταση ενόψει της λήξης ισχύος των μέτρων (11). Κανένας παραγωγός-εξαγωγέας από τη ΛΔΚ ή άλλο ενδιαφερόμενο μέρος δεν παρείχε αποδεικτικά στοιχεία για το αντίθετο. Συνεπώς, συμπεραίνεται ότι το εισαγόμενο προϊόν που αποτελεί αντικείμενο της έρευνας ωφελείται ακόμα από καθεστώτα επιδοτήσεων.
            
         2.8.   Εξουδετέρωση των επανορθωτικών συνεπειών του αντισταθμιστικού δασμού
   
   
               (69)
            
            
               Για να αξιολογηθεί αν τα εισαγόμενα προϊόντα υπονόμευσαν, ως προς τις ποσότητες και τις τιμές, τα επανορθωτικά αποτελέσματα των ισχυόντων μέτρων επί των εισαγωγών φωτοβολταϊκών συστοιχιών κρυσταλλικού πυριτίου, καθώς και κυψελών του τύπου που χρησιμοποιείται σε φωτοβολταϊκές συστοιχίες κρυσταλλικού πυριτίου καταγωγής ΛΔΚ, χρησιμοποιήθηκαν επαληθευμένα στοιχεία από τους συνεργαζόμενους παραγωγούς-εξαγωγείς, την COMEXT και τη βάση δεδομένων του άρθρου 24 παράγραφος 6, ως τα καλύτερα διαθέσιμα στοιχεία για τις ποσότητες και τις τιμές από μη συνεργαζόμενες εταιρείες. Οι τιμές που καθορίστηκαν με τον τρόπο αυτόν συγκρίθηκαν με το επίπεδο εξάλειψης της ζημίας που είχε οριστεί για τους παραγωγούς της Ένωσης στην αιτιολογική σκέψη 415 του αρχικού κανονισμού.
            
         
               (70)
            
            
               Θεωρήθηκε ότι η αύξηση των εισαγωγών από τη Μαλαισία και την Ταϊβάν ήταν σημαντική από την άποψη των ποσοτήτων. Η κατ' εκτίμηση κατανάλωση στην Ένωση στη διάρκεια της ΠΕ παρέχει παρόμοια ένδειξη σχετικά με το μέγεθος αυτών των εισαγωγών. Όσον αφορά το μερίδιο της αγοράς, οι συστοιχίες που εισάγονται στην Ένωση από μη συνεργαζόμενες εταιρείες και από τις εταιρείες που διαπιστώθηκε ότι εφαρμόζουν πρακτικές καταστρατήγησης στη Μαλαισία ανέρχονται στο 9 % της ενωσιακής κατανάλωσης συστοιχιών. Οι συστοιχίες που εισάγονται στην Ένωση από μη συνεργαζόμενες εταιρείες και από τις εταιρείες που διαπιστώθηκε ότι εφαρμόζουν πρακτικές καταστρατήγησης στην Ταϊβάν ανέρχονται στο 7 % της ενωσιακής κατανάλωσης. Οι κυψέλες που εισήχθησαν στην Ένωση από μη συνεργαζόμενες εταιρείες στην Ταϊβάν ανέρχονται στο 3 % της ενωσιακής κατανάλωσης.
            
         
               (71)
            
            
               Η σύγκριση του επιπέδου εξάλειψης της ζημίας όπως ορίζεται στον αρχικό κανονισμό και ο σταθμισμένος μέσος όρος των τιμών εξαγωγής έδειξαν σημαντική απόκλιση των τιμών.
            
         
               (72)
            
            
               Επομένως, εξήχθη το συμπέρασμα ότι τα επανορθωτικά αποτελέσματα των ισχυόντων μέτρων υπονομεύονται όσον αφορά τόσο τις ποσότητες όσο και τις τιμές.
            
         3.   ΜΕΤΡΑ
   
   
               (73)
            
            
               Δεδομένων των ανωτέρω, η Επιτροπή κατέληξε στο συμπέρασμα ότι ο οριστικός αντισταθμιστικός δασμός που επιβλήθηκε στις εισαγωγές φωτοβολταϊκών συστοιχιών ή πάνελ και κυψελών κρυσταλλικού πυριτίου, καθώς και κυψελών του τύπου που χρησιμοποιείται σε φωτοβολταϊκές συστοιχίες κρυσταλλικού πυριτίου ή πάνελ καταγωγής ΛΔΚ καταστρατηγήθηκε λόγω μεταφόρτωσης από τη Μαλαισία και την Ταϊβάν.
            
         
               (74)
            
            
               Σύμφωνα με το άρθρο 23 παράγραφος 1 του βασικού κανονισμού, τα ισχύοντα μέτρα για τις εισαγωγές του υπό εξέταση προϊόντος, καταγωγής ΛΔΚ, θα πρέπει να επεκταθούν στις εισαγωγές του ίδιου προϊόντος προέλευσης Μαλαισίας και Ταϊβάν, είτε δηλώνεται ως καταγωγής Μαλαισίας και Ταϊβάν είτε όχι.
            
         
               (75)
            
            
               Το προς επέκταση μέτρο πρέπει να είναι το μέτρο που καθορίζεται στο άρθρο 1 παράγραφος 2 του εκτελεστικού κανονισμού (ΕΕ) αριθ. 1239/2013 για «όλες τις άλλες εταιρείες», που είναι οριστικός αντισταθμιστικός δασμός 11,5 % ο οποίος επιβάλλεται στην καθαρή τιμή, στο στάδιο «ελεύθερο στα ενωσιακά σύνορα», πριν από την επιβολή δασμού.
            
         
               (76)
            
            
               Σύμφωνα με το άρθρο 23 παράγραφος 3 και το άρθρο 24 παράγραφος 5 του βασικού κανονισμού, τα οποία προβλέπουν ότι κάθε επέκταση μέτρων θα πρέπει να εφαρμόζεται στις εισαγωγές που καταγράφονται κατά την είσοδό τους στην Ένωση σύμφωνα με τον κανονισμό για την έναρξη της έρευνας, θα πρέπει να εισπράττονται δασμοί για τις καταγεγραμμένες εισαγωγές φωτοβολταϊκών συστοιχιών κρυσταλλικού πυριτίου και των βασικών συστατικών στοιχείων τους που αποστέλλονται από τη Μαλαισία και την Ταϊβάν.
            
         4.   ΑΙΤΗΜΑΤΑ ΓΙΑ ΑΠΑΛΛΑΓΗ
   
   
               (77)
            
            
               Αναγγέλθηκαν 14 εταιρείες από τη Μαλαισία, από τις οποίες οι εννέα απάντησαν στο ερωτηματολόγιο και ζήτησαν απαλλαγή από την ενδεχόμενη επέκταση των μέτρων σύμφωνα με το άρθρο 23 παράγραφος 6 του βασικού κανονισμού. Μία εταιρεία έδωσε ελλιπέστατη απάντηση και δεν απάντησε εγκαίρως στην επιστολή της Επιτροπής με την οποία η Επιτροπή την ενημέρωσε ότι ήταν ελλιπής η απάντησή της, οπότε η Επιτροπή απέρριψε το αίτημά της. Συνεπώς, η Επιτροπή πραγματοποίησε τις επισκέψεις επαλήθευσης στις εγκαταστάσεις των οκτώ εταιρειών.
            
         
               (78)
            
            
               Αναγγέλθηκαν 25 όμιλοι εταιρειών ή εταιρείες στην Ταϊβάν, από τις οποίες μία ενημέρωσε την Επιτροπή ότι έπαυσε τη δραστηριότητά της. Μία εταιρεία ενημέρωσε την Επιτροπή ότι δεν είχε πραγματοποιήσει πωλήσεις στην Ένωση και, συνεπώς, δεν ήταν επιλέξιμη για απαλλαγή. Οι υπόλοιπες 26 εταιρείες απάντησαν στο ερωτηματολόγιο και ζήτησαν απαλλαγή από την ενδεχόμενη επέκταση των μέτρων σύμφωνα με το άρθρο 23 παράγραφος 6 του βασικού κανονισμού. Όπως εξηγήθηκε στην αιτιολογική σκέψη 10 ανωτέρω, τρεις από τις εταιρείες της Ταϊβάν που υπέβαλαν απαντήσεις στο ερωτηματολόγιο αποδείχθηκε ότι δεν είχαν κεφάλαια παραγωγής, οπότε η Επιτροπή απέρριψε το αίτημά τους. Συνεπώς, η Επιτροπή πραγματοποίησε τις επισκέψεις επαλήθευσης στις εγκαταστάσεις των 23 ομίλων εταιρειών ή εταιρειών.
            
         
               (79)
            
            
               Διαπιστώθηκε ότι τρεις εταιρείες στη Μαλαισία και τρεις εταιρείες στην Ταϊβάν που είχαν επαληθευτεί, παρείχαν ψευδείς ή παραπλανητικές πληροφορίες. Σύμφωνα με το άρθρο 28 παράγραφος 4 του βασικού κανονισμού, οι εν λόγω εταιρείες ενημερώθηκαν ότι υπήρχε πρόθεση να μη χρησιμοποιηθούν οι πληροφορίες που υπέβαλαν, αλλά τα «διαθέσιμα πραγματικά στοιχεία» και τους δόθηκε ένα χρονικό περιθώριο για να δώσουν περισσότερες εξηγήσεις («επιστολή του άρθρου 28»). Οι εν λόγω επιστολές περιείχαν ειδικές πληροφορίες για το ποια μέρη των πληροφοριών που είχαν υποβάλει προτίθετο να μη χρησιμοποιήσει η Επιτροπή. Δύο ταϊβανέζικες εταιρείες δεν απάντησαν στην επιστολή του άρθρου 28. Συνεπώς, η Επιτροπή αγνόησε τα εν λόγω στοιχεία, όπως είχε εξαγγείλει. Οι τρεις εταιρείες στη Μαλαισία απάντησαν, αλλά δεν μπόρεσαν να διαλύσουν τις αμφιβολίες της Επιτροπής για τους λόγους που αναφέρονται κατωτέρω. Συνεπώς, η Επιτροπή αγνόησε τα εν λόγω στοιχεία, όπως είχε εξαγγείλει. Μία ταϊβανέζικη εταιρεία απάντησε και έδωσε πρόσθετες πληροφορίες, τις οποίες δέχτηκε η Επιτροπή, όπως φαίνεται στην αιτιολογική σκέψη 107.
            
         
               (80)
            
            
               Άλλες διερευνητικές αρχές στην Ένωση, όπως η OLAF και εθνικές τελωνειακές αρχές, ερευνούν προς το παρόν τις εισαγωγές στην Ένωση από αυτές τις πέντε εταιρείες. Για να προστατευτούν οι εν εξελίξει έρευνες, είναι σημαντικό να μην διαχέονται πληροφορίες που θα μπορούσαν να δώσουν στα τρίτα μέρη τη δυνατότητα σύνδεσης των ευρημάτων στις ακόλουθες αιτιολογικές σκέψεις με μια συγκεκριμένη εταιρεία. Για τον λόγο αυτό, η Επιτροπή δεν διευκρίνισε ποια εταιρεία αφορούν τα συγκεκριμένα ευρήματα. Οι εισαγωγείς που αγόρασαν το προϊόν που αποτελεί αντικείμενο της έρευνας από τις εν λόγω εταιρείες και θα ήθελαν να κατανοήσουν ποια είναι ακριβώς η κατάσταση του προμηθευτή τους μπορούν να έρθουν σε άμεση επαφή με τον προμηθευτή ή την Επιτροπή, για να λάβουν λεπτομερέστερες πληροφορίες.
            
         
               (81)
            
            
               Για τον σκοπό της παρούσας έρευνας, διευκρινίστηκαν τα ακόλουθα στοιχεία: διαπιστώθηκε ότι δύο από τις εν λόγω τρεις εταιρείες στην Ταϊβάν εισήγαγαν πολυστρωματικές ηλιακές συστοιχίες από τη ΛΔΚ τις οποίες δεν αποκάλυπταν στις απαντήσεις τους στο ερωτηματολόγιο. Μία από τις εν λόγω εταιρείες παραδέχθηκε κατά την επίσκεψη επαλήθευσης ότι, στην απάντησή της στο ερωτηματολόγιο, ανέφερε τις εισαγωγές αυτές ως εισαγωγές ηλιακών κυψελών από τη ΛΔΚ. Η εταιρεία αυτή είχε επίσης αναφέρει τις εισαγωγές αυτές ως ηλιακές κυψέλες στην τελωνειακή διασάφησή της. Στην περίπτωση και των δύο αυτών ταϊβανέζικων εταιρειών, βρέθηκαν έγγραφα που δείχνουν καθαρά ότι γίνονταν εκ νέου εξαγωγές των πολυστρωματικών ηλιακών συστοιχιών από τη ΛΔΚ στην Ένωση.
            
         
               (82)
            
            
               Αυτές οι δύο εταιρείες στην Ταϊβάν δεν παρείχαν πρόσθετες διευκρινίσεις σε απάντηση της επιστολής του άρθρου 28 παράγραφος 4, καθώς δεν απάντησαν καθόλου (βλέπε ανωτέρω αιτιολογική σκέψη 81).
            
         
               (83)
            
            
               Για τους λόγους που παρατίθενται ανωτέρω στις αιτιολογικές σκέψεις 81 και 82, καθώς και με βάση τα ευρήματα ως προς τη μεταβολή του τρόπου διεξαγωγής του εμπορίου και των πρακτικών μεταφόρτωσης, όπως περιγράφεται στο τμήμα 2 του παρόντος κανονισμού, καθεμία από τις οποίες είναι αφ' εαυτής επαρκής, διαπιστώθηκε ότι οι εν λόγω εταιρείες είχαν εμπλακεί σε πρακτικές καταστρατήγησης και δεν θα μπορούσαν να λάβουν απαλλαγή σύμφωνα με το άρθρο 23 παράγραφος 6 του βασικού κανονισμού.
            
         
               (84)
            
            
               Για τις ακόλουθες τρεις μαλαισιανές εταιρείες, όπως περιγράφεται κατωτέρω, χρησιμοποιήθηκαν τα διαθέσιμα πραγματικά στοιχεία σύμφωνα με το άρθρο 28 παράγραφος 1 του βασικού κανονισμού για τους ακόλουθους λόγους.
            
         
               (85)
            
            
               Μία μαλαισιανή εταιρεία ανέφερε στην απάντησή της στο ερωτηματολόγιο ότι είχε αγοράσει ηλιακές κυψέλες στη ΛΔΚ και διευκρίνισε ότι οι συστοιχίες με τις κινεζικές κυψέλες διοχετεύτηκαν σε άλλες αγορές και όχι στην Ένωση. Ωστόσο, η εν λόγω εταιρεία δεν μπορούσε να αποδείξει ότι είχε αγοράσει επαρκείς ποσότητες κυψελών εκτός ΛΔΚ που θα της έδιναν τη δυνατότητα να παραγάγει την ποσότητα των ηλιακών συστοιχιών που είχαν εξάγει στην Ένωση. Κατά την επίσκεψη επαλήθευσης, διαπιστώθηκε ότι η εν λόγω εταιρεία εισήγαγε πολυστρωματικές ηλιακές συστοιχίες από τη ΛΔΚ, τις οποίες είχε δηλώσει δολίως ως εισαγωγές ηλιακών υαλοπινάκων. Διαπιστώθηκε επίσης ότι η εταιρεία αυτή δεν είχε επαρκή παραγωγική ικανότητα ώστε να παραγάγει τις εξαχθείσες ποσότητες του προϊόντος που αποτελεί αντικείμενο της έρευνας. Διαπιστώθηκε επίσης ότι η εταιρεία αυτή έχει δεσμούς με μια κινεζική εταιρεία που δραστηριοποιείται στα φωτοβολταϊκά.
            
         
               (86)
            
            
               Στην απάντησή της στην επιστολή του άρθρου 28 παράγραφος 4, η μαλαισιανή εταιρεία αρνήθηκε ότι εξήγαγε συστοιχίες με κινεζικές κυψέλες στην Ένωση. Ισχυρίστηκε ότι οι εξαγωγές στην Ένωση αφορούσαν συστοιχίες με νοτιοκορεατικές κυψέλες οι οποίες, ωστόσο, είχαν γίνει πολυστρωματικές στην Κίνα. Η εταιρεία απάντησε επίσης ότι είχε παραγγείλει «τους πολυστρωματικούς υαλοπίνακες» διότι υπήρχε ένα θέμα ποιότητας με τα μηχανήματά τους. Ωστόσο, όπως προαναφέρθηκε, αυτά είχαν δολίως δηλωθεί ως ηλιακοί υαλοπίνακες. Επιπλέον, η εταιρεία δεν ήταν σε θέση να αποδείξει ότι είχε αγοράσει επαρκή αριθμό κυψελών στη Νότια Κορέα για όλες τις συστοιχίες που είχε εξαγάγει στην Ένωση.
            
         
               (87)
            
            
               Η εταιρεία πρόβαλε επίσης το επιχείρημα ότι υπήρξε αλλαγή στην ιδιοκτησία μετά τον Απρίλιο του 2014. Η αλλαγή αυτή της ιδιοκτησίας, ωστόσο, δεν μετέβαλε το γεγονός ότι υπάρχουν δεσμοί μεταξύ των μαλαισιανών και κινεζικών εταιρειών, με την έννοια ότι ο κύριος προμηθευτής πρώτων υλών της μαλαισιανής εταιρείας συνέχισε να είναι ο κατασκευαστής συστοιχιών στην Κίνα.
            
         
               (88)
            
            
               Συνεπώς, οι εξηγήσεις που δόθηκαν από την εταιρεία σε απάντηση της επιστολής του άρθρου 28 παράγραφος 4 δεν μετέβαλαν τη διαπίστωση ότι είχαν επανεξαχθεί στην Ένωση οι κινεζικές πολυστρωματικές ηλιακές συστοιχίες και ότι τουλάχιστον μερικές από τις συστοιχίες που εξήχθησαν στην ΕΕ χρησιμοποιούσαν κινεζικές κυψέλες.
            
         
               (89)
            
            
               Όσον αφορά τα ευρήματα για τη μεταβολή του τρόπου διεξαγωγής του εμπορίου και των πρακτικών μεταφόρτωσης, όπως προβλέπεται στο τμήμα 2, και τις διαπιστώσεις των αιτιολογικών σκέψεων 85 έως 88 ανωτέρω, καθεμία από τις οποίες είναι αφεαυτής επαρκής, η απαλλαγή που ζήτησε η μαλαισιανή εταιρεία δεν θα μπορούσε να χορηγηθεί βάσει του άρθρου 23 παράγραφος 6 του βασικού κανονισμού.
            
         
               (90)
            
            
               Για μια άλλη μαλαισιανή εταιρεία διαπιστώθηκε ότι δεν είχε επαρκή παραγωγική ικανότητα ώστε να παραγάγει τις εξαχθείσες ποσότητες του προϊόντος που αποτελεί αντικείμενο της έρευνας. Η ίδια εταιρεία δεν ήταν σε θέση να παράσχει συμβάσεις εργασίας στους εργαζομένους σ' αυτήν· οπότε δεν ήταν σε θέση να αποδείξει ότι διέθετε εργαζομένους κατά την περίοδο της έρευνας. Η ίδια εταιρεία δεν ήταν σε θέση να προσκομίσει συμβάσεις προμήθειας για τις μηχανές παραγωγής των ηλιακών συστοιχιών. Η εταιρεία αυτή δεν κατόρθωσε να κοινοποιήσει τη σχέση της με έναν κινέζο παραγωγό-εξαγωγέα και τις αγορές του προϊόντος που αποτελεί αντικείμενο της έρευνας από τη συνδεδεμένη εταιρεία. Επιπλέον, η εταιρεία αυτή προσκόμισε έγγραφα με διαφορετικές ημερομηνίες για τη σύστασή της. Από την έρευνα αποκαλύφθηκε ότι η εν λόγω εταιρεία είχε συσταθεί το 2013, δηλαδή μετά την έναρξη των αρχικών ερευνών αντιντάμπινγκ και αντεπιδοτήσεων και ανέστειλε την παραγωγή λίγο μετά τον Μάιο του 2015, δηλαδή μετά την επιβολή του μέτρου καταγραφής των μαλαισιακών συστοιχιών.
            
         
               (91)
            
            
               Η εν λόγω εταιρεία υποστήριξε, στην απάντησή της στην επιστολή του άρθρου 28 παράγραφος 4, ότι οι περισσότερες μικρές εταιρείες στη Μαλαισία δεν έχουν συμβάσεις εργασίας για τους εργαζομένους τους. Επιπροσθέτως, ισχυρίστηκε ότι είχε επαρκή ικανότητα παραγωγής των ποσοτήτων που ισχυρίστηκε ότι είχε εξαγάγει. Η εταιρεία πρόβαλε επίσης το επιχείρημα ότι μίσθωσε πωλητές από μια κινεζική εταιρεία, αλλά δεν είχε επίσημους δεσμούς με την εν λόγω κινεζική εταιρεία. Αυτές οι πρόσθετες επεξηγήσεις δεν ήταν σε θέση να μεταβάλουν τα συμπεράσματα που διατυπώθηκαν ανωτέρω. Συγκεκριμένα, η εταιρεία δεν είχε αποδείξει ότι ήταν σε θέση να παραγάγει τις ποσότητες που εξήγαγε. Επιπλέον, υπήρχε σημαντική διαφορά μεταξύ της ποσότητας των εισαγόμενων κυψελών όπως είχαν δηλωθεί από την εταιρεία και της ποσότητας των κυψελών που είχε αναφέρει ο προμηθευτής της. Επιπλέον, το γεγονός ότι μίσθωσαν προσωπικό από την κινεζική εταιρεία επιβεβαιώνει τους δεσμούς με την κινεζική εταιρεία.
            
         
               (92)
            
            
               Όσον αφορά τα ευρήματα για τη μεταβολή του τρόπου διεξαγωγής του εμπορίου και τις πρακτικές μεταφόρτωσης, όπως προβλέπεται στο τμήμα 2, και τα ευρήματα των αιτιολογικών σκέψεων 90 και 91 ανωτέρω, καθεμία από τις οποίες είναι αφ' εαυτής αρκετή, η απαλλαγή που ζήτησε η μαλαισιανή εταιρεία δεν θα μπορούσε να χορηγηθεί βάσει του άρθρου 23 παράγραφος 6 του βασικού κανονισμού.
            
         
               (93)
            
            
               Μια άλλη εταιρεία στη Μαλαισία είχε συσταθεί τον Ιούνιο του 2013, δηλαδή μετά την έναρξη των αρχικών ερευνών αντιντάμπινγκ και αντεπιδοτήσεων και άρχισε να πωλεί συστοιχίες από τον Δεκέμβριο του 2013 και μετά, δηλαδή αμέσως μετά την επιβολή, με τον αρχικό κανονισμό, του οριστικού δασμού αντιντάμπινγκ και των αντισταθμιστικών δασμών. Η εταιρεία κατασκεύαζε την περίοδο αναφοράς πολυκρυσταλλικές συστοιχίες PV από κυψέλες, οι οποίες ήταν εισαγόμενες από την Ταϊβάν. Η εν λόγω εταιρεία εμφανίστηκε ότι έχει στενούς δεσμούς με μια κινεζική εταιρεία, από την οποία είχε γίνει δεκτή ανάληψη υποχρέωσης και, στη συνέχεια, είχε αποσυρθεί λόγω παραβιάσεων (12). Πρώτον, ο γενικός διευθυντής της μαλαισιανής εταιρείας είχε προηγουμένως διευθυντική θέση στην κινεζική εταιρεία. Δεύτερον, οι κυψέλες είχαν αρχικά αγοραστεί σε πολλές περιπτώσεις μέσω της κινεζικής εταιρείας και/ή άλλων κινεζικών εταιρειών, οπότε είχαν μεταφερθεί μέσω τρίτης χώρας (κυρίως της Ταϊβάν) στη ΛΔΚ, προτού μεταφερθούν προφανώς στην εταιρεία που ήταν εγκατεστημένη στη Μαλαισία. Τρίτον, οι περισσότερες συστοιχίες που είχαν πωληθεί σε τρίτες χώρες κατά την περίοδο αναφοράς είχαν πωληθεί σε εταιρεία των ΗΠΑ, που είναι συνδεδεμένη με την κινεζική εταιρεία. Τέταρτον, ο νόμιμος εκπρόσωπος της κινεζικής εταιρείας ήταν παρών κατά την επιτόπου επαλήθευση της μαλαισιανής εταιρείας. Πέμπτον, τα υποδείγματα των συμβάσεων πωλήσεων τόσο των κινεζικών όσο και των ταϊβανέζικων εταιρειών φαίνεται να είναι ίδια, τόσο ως προς τη μορφή όσο και ως προς το περιεχόμενο. Έκτον, ένας εκπρόσωπος της κινεζικής εταιρείας δήλωσε σε βίντεο στο διαδίκτυο ότι η κινεζική εταιρεία παρέχει τεχνικές συμβουλές και εποπτεία στη μαλαισιανή εταιρεία.
            
         
               (94)
            
            
               Άλλα στοιχεία που δεν κοινοποιήθηκαν από την εν λόγω εταιρεία της Μαλαισίας κατά την επιτόπια έρευνα, αλλά ελήφθησαν από τις τελωνειακές αρχές κράτους μέλους είναι τα ακόλουθα: η εταιρεία της Μαλαισίας είχε συνάψει εμπορική συμφωνία άδειας χρήσης εμπορικού σήματος με την ίδια κινεζική εταιρεία της οποίας η ανάληψη υποχρέωσης έγινε αποδεκτή, σύμφωνα με την οποία η εταιρεία της Μαλαισίας είχε την άδεια να χρησιμοποιεί την εμπορική επωνυμία της κινεζικής εταιρείας, αν το ζητούσαν οι πελάτες της. Επιπλέον, ήταν ένας εκπρόσωπος της κινεζικής εταιρείας που συνέστησε την εταιρεία της Μαλαισίας σε έναν από τους πρώτους πελάτες στην Ένωση. Τέλος, η πρώτη αποστολή στην Ένωση από την εταιρεία της Μαλαισίας αποτέλεσε αντικείμενο έρευνας από τις τελωνειακές αρχές ενός κράτους μέλους, καθώς οι συστοιχίες έφεραν ετικέτα«Μade in China», μαζί με την εμπορική επωνυμία της κινεζικής εταιρείας.
            
         
               (95)
            
            
               Η εταιρεία της Μαλαισίας απάντησε στην επιστολή του άρθρου 28 παράγραφος 4 με επιστολή που έστειλε στις 14 Δεκεμβρίου 2015, διευκρινίζοντας ότι δεν είχε την πρόθεση να αποκρύψει τους εμπορικούς δεσμούς με την κινεζική εταιρεία και ότι απάντησε με καλή πίστη στο έντυπο απαλλαγής. Ανέφεραν επίσης ότι οι τελωνειακές αρχές ενός κράτους μέλους δέχτηκαν, μετά την έρευνα, ότι οι συστοιχίες που έφεραν λανθασμένη επισήμανση είχαν πράγματι παραχθεί από την εταιρεία στη Μαλαισία. Ωστόσο, οι τελωνειακές αρχές ενός κράτους μέλους επιβεβαίωσαν στην Επιτροπή ότι οι συστοιχίες αυτές δεν ήταν καταγωγής Μαλαισίας.
            
         
               (96)
            
            
               Μετά την κοινοποίηση, η εταιρεία της Μαλαισίας ισχυρίστηκε ότι η Επιτροπή στήριξε την απόφασή της σε υποθέσεις, καταγγελίες και αβάσιμες κατηγορίες, σύμφωνα με τις οποίες η βάση τους και οι αποδείξεις ουδέποτε της είχαν γνωστοποιηθεί, γεγονός που υπονόμευε έτσι το δικαίωμα υπεράσπισης της εταιρείας. Ειδικότερα, προσήψε στην Επιτροπή ότι δεν κοινοποίησε το διαδικτυακό βίντεο που αναφέρεται στην αιτιολογική σκέψη 93 και τις πληροφορίες που έλαβε από τις τελωνειακές αρχές του κράτους μέλους που αναφέρεται στην αιτιολογική σκέψη 94. Η εταιρεία ισχυρίστηκε, επίσης, ότι δεν ήταν συνδεδεμένη με την κινεζική εταιρεία και ότι δεν είχε αποκρύψει την άδεια χρήσης της εμπορικής επωνυμίας τής εν λόγω κινεζικής εταιρείας κατά την επίσκεψη επαλήθευσης. Όσον αφορά την έρευνα των τελωνειακών αρχών κράτους μέλους, η εταιρεία ισχυρίστηκε ότι τελικά όλα τα εμπορεύματα διατέθηκαν ως συστοιχίες καταγωγής Μαλαισίας. Τέλος, υποστήριξε ότι η ημερομηνία ίδρυσής της και το γεγονός ότι η εταιρεία πωλούσε σε μια εταιρεία στις Ηνωμένες Πολιτείες, η οποία συνδέεται με την κινεζική εταιρεία, δεν είναι έγκυρα επιχειρήματα βάσει των οποίων μπορεί να απορριφθεί η απαλλαγή. Η εταιρεία της Μαλαισίας ζήτησε, επίσης, ακρόαση με τον σύμβουλο ακροάσεων στις διαδικασίες εμπορικών προσφυγών, η οποία πραγματοποιήθηκε στις 12 Ιανουαρίου 2016. Πριν από την ακρόαση, το διαδικτυακό βίντεο γνωστοποιήθηκε στην εταιρεία, η οποία επιβεβαίωσε την ακρίβειά του κατά την ακρόαση.
            
         
               (97)
            
            
               Οι πρόσθετες εξηγήσεις που παρασχέθηκαν από την εταιρεία δεν ήταν σε θέση να μεταβάλουν το συμπέρασμα που διατυπώνεται ανωτέρω για τους λόγους που εκτίθενται κατωτέρω.
            
         
               (98)
            
            
               Τα στοιχεία που αναφέρονται στην αιτιολογική σκέψη 93 ανωτέρω δεν αποτελούν απλές εικασίες και ισχυρισμούς, αλλά πραγματικά περιστατικά, τα οποία δεν αμφισβητήθηκαν από την εταιρεία. Επιπλέον, τα περιστατικά αυτά παρουσιάστηκαν στην εταιρεία στην επιστολή του άρθρου 28, της 3ης Δεκεμβρίου 2015, στην οποία η εταιρεία κλήθηκε να υποβάλει τις παρατηρήσεις της. Στη συνέχεια, τα ευρήματα ανακοινώθηκαν στην εταιρεία στις 22 Δεκεμβρίου 2015, τα οποία η εταιρεία κλήθηκε εκ νέου να σχολιάσει. Επομένως, τα δικαιώματα άμυνας της εταιρείας ήταν πλήρως σεβαστά. Το γεγονός παραμένει ότι η εταιρεία τουλάχιστον προσπάθησε να ελαχιστοποιήσει, αν όχι να κρύψει, τους εμπορικούς δεσμούς, καθώς και την ύπαρξη συμφωνίας για την άδεια χρήσης του εμπορικού σήματος, με την κινεζική εταιρεία κατά την επίσκεψη επαλήθευσης. Πράγματι, η εταιρεία της Μαλαισίας ανέφερε κατά την επιτόπια επαλήθευση τη χρήση της εμπορικής επωνυμίας της κινεζικής εταιρείας, αναφέροντας ωστόσο ρητά «για περιορισμένο χρονικό διάστημα». Η σύμβαση για τη χρήση της εμπορικής επωνυμίας δεν προσκομίστηκε ούτε ανακαλύφθηκε επιτόπου ότι η συμφωνία αυτή είχε ανανεωθεί για άλλα τέσσερα έτη. Κανένα από τα στοιχεία που αναφέρονται στην αιτιολογική σκέψη 93 ανωτέρω, από τα οποία προέκυψαν ισχυροί εμπορικοί δεσμοί μεταξύ των δύο εταιρειών, δεν επεξηγήθηκαν λεπτομερώς ούτε παρουσιάστηκαν στις υπηρεσίες της Επιτροπής κατά τη διάρκεια της επίσκεψης επαλήθευσης. Επίσης, η ακρίβεια των στοιχείων αυτών δεν αμφισβητήθηκε από την εταιρεία.
            
         
               (99)
            
            
               Το άρθρο 23 παράγραφος 6 του βασικού κανονισμού προβλέπει ότι για να τύχει απαλλαγής ο παραγωγός-εξαγωγέας πρέπει να αποδείξει ότι δεν συνδέεται με κανέναν παραγωγό που υπόκειται στα μέτρα και δεν εμπλέκεται σε πρακτικές καταστρατήγησης.
            
         
               (100)
            
            
               Όσον αφορά το πρώτο κριτήριο (καμία σχέση με παραγωγό που υπόκειται στα μέτρα), ο παραγωγός-εξαγωγέας προσπάθησε να ελαχιστοποιήσει, αν όχι να αποκρύψει τους πολλαπλούς δεσμούς του με τον κινέζο παραγωγό-εξαγωγέα όπως παρατίθενται στην αιτιολογική σκέψη 93. Ωστόσο, το βάρος της απόδειξης όσον αφορά την απουσία τέτοιου δεσμού είναι με τον παραγωγό-εξαγωγέα. Λόγω της έλλειψης συνεργασίας επί του σημείου αυτού και της αδυναμίας εξακρίβωσης όλων των νέων πληροφοριών που υποβλήθηκαν σε απάντηση της κοινοποίησης, η Επιτροπή έπρεπε να βασιστεί στα διαθέσιμα στοιχεία για να εκτιμήσει αν ο παραγωγός-εξαγωγέας μπόρεσε να αντικρούσει την εκ πρώτης όψεως εντύπωση, με βάση τα διαθέσιμα στοιχεία, είναι συνδεδεμένος με την κινεζική εταιρεία. Κατά την άποψη της Επιτροπής, ο παραγωγός-εξαγωγέας δεν το κατόρθωσε, δεδομένου ότι υπάρχουν πολλές ενδείξεις για στενό δεσμό μεταξύ της κινεζικής εταιρείας και του παραγωγού-εξαγωγέα.
            
         
               (101)
            
            
               Σε κάθε περίπτωση και ακόμη κι αν ικανοποιείται το πρώτο κριτήριο, quod non, η Επιτροπή έχει την άποψη ότι το δεύτερο κριτήριο δεν ικανοποιείται. Ο παραγωγός-εξαγωγέας έχει εμπλακεί σε καταστρατήγηση με δύο διαφορετικούς τρόπους, καθένας από τους οποίους αρκεί αφ' εαυτού για την απόρριψη της αίτησης απαλλαγής. Μια σημαντική ένδειξη για τις δραστηριότητες καταστρατήγησης των μέτρων, που είναι κοινή στους δύο τρόπους και δεν αμφισβητείται, είναι ότι ο παραγωγός-εξαγωγέας άρχισε τις δραστηριότητές του μετά την επιβολή των αρχικών μέτρων.
            
         
               (102)
            
            
               Πρώτον, η δήλωση της εταιρείας ότι όλα τα εμπορεύματα που αναφέρονται στην αιτιολογική σκέψη 96 κυκλοφόρησαν στην αγορά ως συστοιχίες καταγωγής Μαλαισίας, είναι από πραγματολογική άποψη εσφαλμένη. Οι τελωνειακές αρχές του κράτους μέλους παρέχουν πληροφορίες στην Επιτροπή σύμφωνα με τις οποίες οι συστοιχίες αυτές θεωρούνται ότι είναι καταγωγής Κίνας, αφού η επωνυμία της κινεζικής εταιρείας αναγραφόταν στις παλέτες των εν λόγω ηλιακών συστοιχιών. Για να προστατευθεί η εν εξελίξει έρευνα από την ίδια εθνική τελωνειακή διοίκηση, οι πληροφορίες αυτές δεν μπορούν να δημοσιοποιηθούν στην εταιρεία της Μαλαισίας. Ωστόσο, η Επιτροπή επέστησε την προσοχή της εταιρείας στη δυνατότητα που έχει ο σύμβουλος ακροάσεων στις διαδικασίες εμπορικών προσφυγών να εξακριβώνει τις πληροφορίες, βάσει των άρθρων 12, 13 και 15 της εντολής του.
            
         
               (103)
            
            
               Οι πληροφορίες που παρέχονται από τις τελωνειακές αρχές αποτελούν απόδειξη της μεταφόρτωσης από τον παραγωγό-εξαγωγέα και, ως εκ τούτου, αποδεικνύουν ότι ο παραγωγός-εξαγωγέας έχει εμπλακεί σε πρακτικές καταστρατήγησης.
            
         
               (104)
            
            
               Δεύτερον, η συμφωνία για τη χρήση της εμπορικής επωνυμίας με τον κινέζο παραγωγό-εξαγωγέα συνήφθη και παρατάθηκε σε μια χρονική στιγμή κατά την οποία ο κινέζος παραγωγός-εξαγωγέας έκανε εξαγωγές στην Ένωση σύμφωνα με τους όρους της ανάληψης υποχρέωσης. Η εν λόγω ανάληψη υποχρέωσης απαγόρευε, μεταξύ άλλων, τις πωλήσεις του υπό εξέταση προϊόντος σε τρίτη χώρα, καθώς αυτό θα καθιστούσε την εποπτεία της ανάληψης υποχρέωσης, και ιδίως των διατάξεων της για τις διασταυρούμενες πωλήσεις, πρακτικά αδύνατη. Οι όροι της μη εμπιστευτικής έκδοσης της ανάληψης υποχρεώσεων ήταν γνωστοί στον κλάδο παραγωγής και διατίθεντο, κατόπιν αιτήσεως, από τις υπηρεσίες της Επιτροπής. Επιπλέον, λόγω των στενών εμπορικών δεσμών με τον κινέζο παραγωγό, διατίθεντο επίσης και στον παραγωγό-εξαγωγέα. Ο παραγωγός- εξαγωγέας, με την προσχώρησή του στη συμφωνία χρήσης της εμπορικής ονομασίας, καταστρατηγούσε τους όρους της ανάληψης υποχρέωσης, και κατ' αυτόν τον τρόπο συμμετείχε επίσης σε πρακτικές καταστρατήγησης. Κατά την ακρόαση της 12ης Ιανουαρίου 2016, η εταιρεία της Μαλαισίας δήλωσε ότι δεν είχε προσκομίσει ψευδή ή παραπλανητικά στοιχεία και ότι είναι πραγματικός κατασκευαστής των ηλιακών συστοιχιών. Σχετικά με τα αποδεικτικά στοιχεία που συγκεντρώθηκαν από τις εθνικές τελωνειακές αρχές, τα οποία δεν μπορούσαν να αποκαλυφθούν στην εταιρεία της Μαλαισίας για τους λόγους που εκτίθενται ανωτέρω, η εταιρεία ζήτησε από τον σύμβουλο ακροάσεων να επαληθεύσει την ακρίβειά τους. Ο σύμβουλος ακροάσεων στις διαδικασίες εμπορικών προσφυγών στη συνέχεια ενημέρωσε την εταιρεία ότι επαλήθευσε την ακρίβεια των πληροφοριών από τις εθνικές τελωνειακές αρχές και ότι, για τον λόγο αυτό, οι εθνικές τελωνειακές αρχές κατέληξαν στο συμπέρασμα ότι σημαντικός όγκος των συστοιχιών του συγκεκριμένου φορτίου ήταν κινεζικής καταγωγής.
            
         
               (105)
            
            
               Επομένως, σύμφωνα με το άρθρο 28 παράγραφος 1 του βασικού κανονισμού, τα συμπεράσματα σχετικά με αυτή την εταιρεία βασίστηκαν στα διαθέσιμα πραγματικά στοιχεία.
            
         
               (106)
            
            
               Όσον αφορά τα ευρήματα για τη μεταβολή του τρόπου διεξαγωγής του εμπορίου και των πρακτικών μεταφόρτωσης, όπως προβλέπεται στο τμήμα 2, και τα ευρήματα των αιτιολογικών σκέψεων 93 έως 105 ανωτέρω που αφορούν τη διαπίστωση ότι η μαλαισιανή εταιρεία είχε στενούς δεσμούς με την κινεζική εταιρεία, συμμετέχοντας σε μεταφόρτωση και σε παραβίαση της ανάληψης υποχρέωσης, καθεμία δε από τις οποίες είναι αφ' εαυτής αρκετή, η απαλλαγή που ζήτησε η μαλαισιανή εταιρεία δεν θα μπορούσε να χορηγηθεί βάσει του άρθρου 23 παράγραφος 6 του βασικού κανονισμού.
            
         
               (107)
            
            
               Μια εταιρεία στην Ταϊβάν, παρέλειψε να κοινοποιήσει σε εύθετο χρόνο λεπτομερείς πληροφορίες σχετικά με την εμπορία κυψελών από τη συνδεδεμένη εταιρεία στην Κίνα η οποία παρουσιάστηκε ως κόπτης πλακιδίων, στοιχεία σχετικά με τις εισαγωγές, την τήρηση των περιορισμών από την Ταϊβάν και την ακριβή ροή των προμηθειών. Περαιτέρω εξηγήσεις από την εταιρεία αυτή, σύμφωνα με το αίτημα του άρθρου 28 παράγραφος 1, αρκούσαν ωστόσο για τη χορήγηση απαλλαγής στην εν λόγω εταιρεία, δεδομένου ότι η εν λόγω εταιρεία παρείχε τις αιτούμενες πληροφορίες που θα μπορούσαν να επαληθευτούν από την Επιτροπή.
            
         
               (108)
            
            
               
                  Οι υπόλοιποι πέντε μαλαισιανοί και 21 ταϊβανέζοι παραγωγοί-εξαγωγείς, συμπεριλαμβανομένης της εταιρείας που αναφέρεται στην αιτιολογική σκέψη 107, διαπιστώθηκε ότι δεν εμπλέκονται σε πρακτικές καταστρατήγησης και, κατά συνέπεια, μπορεί να χορηγηθεί απαλλαγή στις συστοιχίες και τις κυψέλες που παράγουν, σύμφωνα με το άρθρο 23 παράγραφος 6 του βασικού κανονισμού.
            
         
               (109)
            
            
               Ειδικότερα, η μεγάλη πλειονότητα αυτών των εταιρειών είχαν καθοριστεί πριν την επιβολή των μέτρων κατά της ΛΔΚ. Με βάση τις απαντήσεις στο ερωτηματολόγιο, επιθεωρήθηκαν οι εγκαταστάσεις παραγωγής όλων αυτών των εταιρειών. Η επαλήθευση των στατιστικών της παραγωγής και της παραγωγικής ικανότητας, του κόστους παραγωγής, των αγορών πρώτων υλών, ημικατεργασμένων και τελικών προϊόντων και των εξαγωγικών πωλήσεων στην Ένωση, επιβεβαίωσε ότι οι εν λόγω εταιρείες ήταν πραγματικοί παραγωγοί και δεν βρέθηκαν στοιχεία για πρακτικές καταστρατήγησης από μέρους τους.
            
         
               (110)
            
            
               Λοιποί παραγωγοί οι οποίοι δεν αναγγέλθηκαν στο πλαίσιο της παρούσας διαδικασίας και δεν εξήγαγαν το προϊόν που αποτέλεσε αντικείμενο της έρευνας στη διάρκεια της ΠΕ και οι οποίοι σκοπεύουν να υποβάλουν αίτηση απαλλαγής από τον επεκταθέντα αντισταθμιστικό δασμό σύμφωνα με το άρθρα 20 και 23 παράγραφος 6 του βασικού κανονισμού, πρέπει να συμπληρώσουν έντυπο απαλλαγής ώστε να μπορέσει η Επιτροπή να αξιολογήσει αυτή την αίτηση.
            
         
               (111)
            
            
               Μετά την κοινοποίηση των συμπερασμάτων, αρκετές εταιρείες παρουσιάστηκαν και εξέφρασαν την ικανοποίησή τους για την απόφαση της Επιτροπής να τις απαλλάξει. Ωστόσο, οι εν λόγω εταιρείες υπογράμμισαν επίσης το γεγονός ότι οι ρυθμίσεις (που συχνά αναφέρονται ως ΚΑΕ) μεταξύ των διαφόρων εταιρειών χρησιμοποιούνται ευρέως στη βιομηχανία φωτοβολταϊκών κυψελών, σύμφωνα με την οποία οι παραγωγοί/ενότητα κατασκευαστές (που αναφέρονται συχνά ως κάτοχοι εμπορικών σημάτων) ορισμένες φορές αποστέλλουν μέρος των κυψελών για συναρμολόγηση σε συστοιχίες από άλλους κατασκευαστές (που συχνά αναφέρονται ως κατασκευαστές εξοπλισμών). Οι εν λόγω εταιρείες ζήτησαν να διευκρινιστεί ότι θα εξακολουθήσουν να ωφελούνται από την απαλλαγή όταν συμφωνήσουν με αυτή τη ρύθμιση. Η Επιτροπή επιβεβαιώνει ότι οι ρυθμίσεις αυτές, οι οποίες είναι ορθότερο να αναφέρονται ως συμφωνίες υπεργολαβίας, υπάρχουν στον κλάδο παραγωγής ηλιακών πάνελ και εμπίπτουν στο πεδίο εφαρμογής της χορηγούμενης παράτασης. Βάσει των εν λόγω ρυθμίσεων, οι προμηθευτές και η προέλευση των πρώτων υλών ελέγχονται από τους ιδιοκτήτες του εμπορικού σήματος· ο υπεργολάβος χρησιμοποιεί το σχέδιο προτύπου που παρέχει ο ιδιοκτήτης του σήματος, ενώ ο τελευταίος επιβλέπει τη διαδικασία παραγωγής. Ωστόσο, και στην περίπτωση αυτή, οι κυψέλες πρέπει να κατασκευάζονται από απαλλασσόμενες εταιρείες, όπως ορίζεται στο άρθρο 1 παράγραφος 2.
            
         
               (112)
            
            
               Εάν κρίνεται δικαιολογημένη η απαλλαγή, τα ισχύοντα επεκταθέντα μέτρα πρέπει να τροποποιούνται αναλόγως. Ως εκ τούτου, κάθε χορηγούμενη απαλλαγή θα αποτελέσει αντικείμενο παρακολούθησης για να διασφαλιστεί η συμμόρφωση προς τους καθορισθέντες όρους.
            
         
               (113)
            
            
               Κρίνεται ότι στην περίπτωση αυτή απαιτούνται ειδικά μέτρα προκειμένου να εξασφαλίζεται η ορθή εφαρμογή των εν λόγω απαλλαγών. Τα ειδικά αυτά μέτρα περιλαμβάνουν την υποβολή, στις τελωνειακές αρχές του κράτους μέλους, έγκυρου εμπορικού τιμολογίου το οποίο πρέπει να συμφωνεί με τις απαιτήσεις που ορίζονται στο παράρτημα του παρόντος κανονισμού. Οι εισαγωγές που δεν συνοδεύονται από τέτοιο τιμολόγιο υπόκεινται σε επεκταθέντα αντισταθμιστικό δασμό.
            
         5.   ΚΟΙΝΟΠΟΙΗΣΗ
   
   
               (114)
            
            
               Όλα τα ενδιαφερόμενα μέρη ενημερώθηκαν για τα ουσιώδη πραγματικά περιστατικά και το σκεπτικό που οδήγησε στα ανωτέρω συμπεράσματα και τους ζητήθηκε να υποβάλουν παρατηρήσεις. Οι προφορικές και οι γραπτές παρατηρήσεις που υπέβαλαν τα ενδιαφερόμενα μέρη εξετάστηκαν. Κανένα από τα προβληθέντα επιχειρήματα δεν οδήγησε σε τροποποίηση των οριστικών συμπερασμάτων.
            
         
               (115)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 15 παράγραφος 1 του κανονισμού (ΕΚ) αριθ. 1225/2009 του Συμβουλίου,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Ο οριστικός αντισταθμιστικός δασμός που εφαρμόζεται σε «όλες τις άλλες εταιρείες» και επιβλήθηκε με το άρθρο 1 παράγραφος 2 του εκτελεστικού κανονισμού (ΕΕ) αριθ. 1239/2013 στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψέλες) καταγωγής ή προέλευσης Λαϊκής Δημοκρατίας της Κίνας, εκτός αν βρίσκονται σε καθεστώς διαμετακόμισης κατά την έννοια του άρθρου V της ΓΣΔΕ, επεκτείνεται στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων τους (π.χ. κυψέλες), προέλευσης Μαλαισίας και Ταϊβάν, είτε δηλώνονται ως καταγωγής Μαλαισίας και Ταϊβάν είτε όχι, και επί του παρόντος υπάγονται στους κωδικούς ΣΟ ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 και ex 8541 40 90 (κωδικοί TARIC 8501310082, 8501310083, 8501320042, 8501320043, 8501330062, 8501330063, 8501340042, 8501340043, 8501612042, 8501612043, 8501618042, 8501618043, 8501620062, 8501620063, 8501630042, 8501630043, 8501640042, 8501640043, 8541409022, 8541409023, 8541409032, 8541409033) με εξαίρεση αυτά που παράγονται από τις εταιρείες που απαριθμούνται κατωτέρω:
   
               Χώρα
            
            
               Εταιρεία
            
            
               Πρόσθετος κωδικός TARIC
            
         
               Μαλαισία
            
            
               AUO — SunPower Sdn. Bhd.
               Flextronics Shah Alam Sdn. Bhd.
               Hanwha Q CELLS Malaysia Sdn. Bhd.
               Panasonic Energy Malaysia Sdn. Bhd.
               TS Solartech Sdn. Bhd.
            
            
               C073
               C074
               C075
               C076
               C077
            
         
               Ταϊβάν
            
            
               ANJI Technology Co., Ltd
               AU Optronics Corporation
               Big Sun Energy Technology Inc.
               EEPV Corp.
               E-TON Solar Tech. Co., Ltd
               Gintech Energy Corporation
               Gintung Energy Corporation
               Inventec Energy Corporation
               Inventec Solar Energy Corporation
               LOF Solar Corp.
               Ming Hwei Energy Co., Ltd
               Motech Industries, Inc.
               Neo Solar Power Corporation
               Perfect Source Technology Corp.
               Ritek Corporation
               Sino-American Silicon Products Inc.
               Solartech Energy Corp.
               Sunengine Corporation Ltd
               Topcell Solar International Co., Ltd
               TSEC Corporation
               Win Win Precision Technology Co., Ltd
            
            
               C058
               C059
               C078
               C079
               C080
               C081
               C082
               C083
               C084
               C085
               C086
               C087
               C088
               C089
               C090
               C091
               C092
               C093
               C094
               C095
               C096
            
         2.   Η εφαρμογή των απαλλαγών που χορηγήθηκαν στις εταιρείες οι οποίες αναφέρονται ρητά στην παράγραφο 1 του παρόντος άρθρου ή που εγκρίθηκαν από την Επιτροπή σύμφωνα με το άρθρο 2 παράγραφος 2 εξαρτάται από την προσκόμιση στις τελωνειακές αρχές των κρατών μελών έγκυρου εμπορικού τιμολογίου που εκδίδεται από τον παραγωγό ή τον αποστολέα, στην οποία πρέπει να περιλαμβάνεται δήλωση με ημερομηνία και υπογραφή από έναν υπάλληλο της οντότητας που εξέδωσε το τιμολόγιο αυτό, που αναγνωρίζεται από το όνομά του (της) και τη θέση του (της). Στην περίπτωση φωτοβολταϊκών κυψελών κρυσταλλικού πυριτίου, η δήλωση αυτή έχει ως εξής:
   
      
         «Ο υπογεγραμμένος πιστοποιώ ότι (όγκος) φωτοβολταϊκών συστοιχιών κρυσταλλικού πυριτίου, που πωλήθηκε προς εξαγωγή στην Ευρωπαϊκή Ένωση και καλύπτεται από το παρόν τιμολόγιο, κατασκευάστηκε από (επωνυμία και διεύθυνση της εταιρείας) (πρόσθετος κωδικός TARIC) στη (οικεία χώρα). Δηλώνω ότι τα στοιχεία που αναγράφονται στο παρόν τιμολόγιο είναι πλήρη και ακριβή.».
      
   
   Στην περίπτωση φωτοβολταϊκών συστοιχιών κρυσταλλικού πυριτίου, η δήλωση αυτή έχει ως εξής:
   
      «Ο υπογεγραμμένος πιστοποιώ ότι (όγκος) φωτοβολταϊκών συστοιχιών κρυσταλλικού πυριτίου, που πωλήθηκε προς εξαγωγή στην Ευρωπαϊκή Ένωση και καλύπτεται από το παρόν τιμολόγιο, κατασκευάστηκε
   
   
               
                  i)
               
            
            
               
                  από (επωνυμία και διεύθυνση της εταιρείας) (πρόσθετος κωδικός TARIC) στη (οικεία χώρα)· Ή
               
            
         
               
                  ii)
               
            
            
               
                  από τρίτο μέρος στο οποίο είχε ανατεθεί υπεργολαβία για (επωνυμία και διεύθυνση εταιρείας) (πρόσθετος κωδικός TARIC) στ… (χώρα).
               
            
         
      (διαγράφεται ανάλογα με την περίπτωση)
   
   
      με τις φωτοβολταϊκές κυψέλες κρυσταλλικού πυριτίου που κατασκευάστηκαν από (επωνυμία της εταιρείας και διεύθυνσή της) (πρόσθετος κωδικός TARIC) [να προστεθεί αν η οικεία χώρα υπόκειται σε αρχικά μέτρα ή στα ισχύοντα μέτρα λόγω καταστρατήγησης] στ… (οικεία χώρα).
   
   
      Δηλώνω ότι τα στοιχεία που αναγράφονται στο παρόν τιμολόγιο είναι πλήρη και ακριβή.».
   
   Αν δεν προσκομιστεί τέτοιο τιμολόγιο ούτε ένας ή κανένας από τους δύο πρόσθετους κωδικούς TARIC στην προαναφερόμενη δήλωση, εφαρμόζεται ο εφαρμοστέος δασμολογικός συντελεστής σε «όλες τις άλλες εταιρείες» και απαιτείται η δήλωση του πρόσθετου κωδικού TARIC B999 στην τελωνειακή διασάφηση.
   3.   Ο δασμός που επεκτείνεται με την παράγραφο 1 του παρόντος άρθρου εισπράττεται για τις εισαγωγές προέλευσης Μαλαισίας και Ταϊβάν, είτε δηλώνονται ως καταγωγής Μαλαισίας και Ταϊβάν είτε όχι, οι οποίες καταγράφονται σύμφωνα με το άρθρο 2 του εκτελεστικού κανονισμού (ΕΕ) 2015/832 και το άρθρο 23 παράγραφος 4 και το άρθρο 24 παράγραφος 5 του κανονισμού (ΕΚ) αριθ. 597/2009, με εξαίρεση εκείνα τα προϊόντα που παράγονται από τις εταιρείες που αναφέρονται στην παράγραφο 1.
   4.   Αν δεν ορίζεται διαφορετικά, εφαρμόζονται οι ισχύουσες διατάξεις για τους τελωνειακούς δασμούς.
   Άρθρο 2
   1.   Τα αιτήματα απαλλαγής από τον δασμό που επεκτείνεται βάσει του άρθρου 1 συντάσσονται σε μία από τις επίσημες γλώσσες της Ευρωπαϊκής Ένωσης και πρέπει να υπογράφονται από εξουσιοδοτημένο πρόσωπο που αντιπροσωπεύει την οντότητα που ζητά την απαλλαγή. Το αίτημα πρέπει να αποστέλλεται στην ακόλουθη διεύθυνση:
   
               European Commission
            
         
               Directorate-General for Trade
            
         
               Directorate H
            
         
               Office: CHAR 04/39
            
         
               1049 Brussels
            
         
               Belgium
            
         2.   Σύμφωνα με το άρθρο 23 παράγραφος 6 του κανονισμού (ΕΚ) αριθ. 597/2009, η Επιτροπή μπορεί να λάβει απόφαση που να επιτρέπει να απαλλάσσονται από τον δασμό που επεκτείνεται δυνάμει του άρθρου 1 οι εισαγωγές από εταιρείες οι οποίες δεν καταστρατηγούν τα αντισταθμιστικά μέτρα αντιντάμπινγκ που επιβλήθηκαν με τον εκτελεστικό κανονισμό (ΕΕ) αριθ. 1239/2013.
   Άρθρο 3
   Καλούνται οι τελωνειακές αρχές να διακόψουν την καταγραφή των εισαγωγών, που επιβλήθηκε με το άρθρο 2 του εκτελεστικού κανονισμού (ΕΕ) 2015/832.
   Άρθρο 4
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Φεβρουαρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 188 της 18.7.2009, σ. 93.
   
      (2)  Εκτελεστικός κανονισμός (ΕΕ) αριθ. 1239/2013 του Συμβουλίου, της 2ης Δεκεμβρίου 2013, για την επιβολή οριστικού αντισταθμιστικού δασμού σχετικά με τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψέλες) καταγωγής ή προέλευσης Λαϊκής Δημοκρατίας της Κίνας (ΕΕ L 325 της 5.12.2013, σ. 66).
   
      (3)  ΕΕ L 132 της 29.5.2015, σ. 53.
   
      (4)  Η Comext είναι βάση δεδομένων για τις στατιστικές εξωτερικού εμπορίου, την οποία διαχειρίζεται η Eurostat.
   
      (5)  Βλέπε σελίδες 9-16 του αιτήματος της 14ης Απριλίου 2015, έκδοση που είναι διαθέσιμη για επιθεώρηση, καθώς και τα παραρτήματα 9 και 10 που είναι διαθέσιμα για επιθεώρηση.
   
      (6)  Βλέπε υποσημείωση 17 του αιτήματος της 14ης Απριλίου 2015, κείμενο διαθέσιμο για επιθεώρηση
   
      (7)  Ομοίως.
   
      (8)  Βλέπε σελίδες 9-14 του αιτήματος της 14ης Απριλίου 2015, έκδοση που είναι διαθέσιμη για επιθεώρηση, καθώς και τα παραρτήματα 9 και 10 που είναι διαθέσιμα για επιθεώρηση.
   
      (9)  Βλέπε υποσημείωση 17 του αιτήματος της 14ης Απριλίου 2015, κείμενο διαθέσιμο για επιθεώρηση.
   
      (10)  Ομοίως.
   
      (11)  ΕΕ L 325 της 5.12.2013, σ. 66.
   
      (12)  Με τον εκτελεστικό κανονισμό (ΕΕ) 2015/866 της Επιτροπής, της 4ης Ιουνίου 2015, ανακλήθηκε η αποδοχή της ανάληψης υποχρέωσης για τρεις παραγωγούς-εξαγωγείς δυνάμει της εκτελεστικής απόφασης 2013/707/ΕΕ (ΕΕ L 139 της 5.6.2015, σ. 30). Ένας από τους εν λόγω τρεις παραγωγούς-εξαγωγείς είναι η κινεζική εταιρεία που αναφέρεται ανωτέρω.